Миралюст – medu.uz – Дорилар ҳақида маълумотлар ўзбек тилида\nHome Йўриқномалар Миралюст\nМиралюст, чайналадиган таблеткалар, 5 мг\nМиралюст дори препарати нима ва у нима мақсадда қўлланади?\nМиралюст дори препаратини қабул қилишдан олдин танишиб чиқиш зарур бўлган маълумот.\nМиралюст дори препаратини қандай қабул қилиш керак?\nМиралюст дори препаратини сақлаш шароитлари\nМиралюст лейкотриен рецепторларининг антагонисти ҳисобланади. Миралюст лейкотриенларнинг таъсирини блоклайди. Лейкотриенлар нафас йўлларининг торайиши ва шишини чақиради. Лейкотриенлар самарасини бостириши туфайли, Миралюст астма симптомларини енгиллаштиради ва астмани назорат қилишни енгиллаштиради, шунингдек мавсумий аллергия (шунингдек пичан ринити ёки бурун шиллиқ қаватини мавсумий аллергик яллиғланиши деб номланувчи) симптомларини енгиллаштиради.\nМиралюст дори препарати кундузи ва кечаси астматик кўринишларни олдини олиш мақсадида астмани даволаш учун шифокор томонидан буюрилади.\nМиралюст аввал қўлланилган бошқа дори препаратлари ёрдамида астмани назорат қилишга эришилмаган ва қўшимча медикаментларни қўллашга муҳтож бўлган пациентларни даволаш учун қўлланади.\nШунингдек Миралюстни астмани даволаш учун ингаляцион кортикостероидларни қўлламаган ва ингаляцион кортикостероидларни қўллай олмайдиган 6 ёшдан 14 ёшгача пациентлар учун ингаляцион кортикостероидларни ўрнини босувчи восита сифатида қўллаш мумкин\nШунингдек Миралюст жисмоний юклама оқибатидаги нафас йўлларининг торайишини олдини олиш учун ҳам қўлланади.\nШифокор ҳар бир пациентда астманинг оғирлик даражасига қараб Миралюстни қандай қўллаш кераклигини аниқлайди.\nМиралюст дори препаратини қабул қилишдан олдин танишиб чиқиш зарур бўлган маълумот\nМиралюст препаратини қачон қабул қилмаслик керак\nМонтелукаст ёки Миралюст дори воситасининг ҳар қандай бошқа компонентига (6 бўлимда санаб ўтилган) юқори сезувчанлик аниқланган ҳолларда Миралюст дори препаратини қабул қилиш мумкин эмас.\nМиралюст перорал препарати астманинг ўткир хуружларини даволаш учун мўлжалланмаган. Ўткир хуруж ҳолатларида шифокор кўрсатмаларига риоя қилинг. Ҳар доим ўзи билан астманинг ўткир хуружларида қўллаш учун махсус мўлжалланган ингаляцион дори препаратлари бўлиши керак.\nПациент шифокор томонидан буюрилган астмага қарши барча препаратларни қабул қилиши керак. Шифокор томонидан буюрилган астмага қарши бошқа препаратларнинг ўрнига Миралюстни қўллаш мумкин эмас.\n6 ёшдан 14 ёшгача бўлган болалар учун Миралюст 5 мг дан чайналадиган таблеткалар кўринишида қўлланилади.\nМиралюст ва бошқа препаратлар\nАйрим препаратлар Миралюстнинг самараларига таъсир кўрсатиши мумкин, шунингдек Миралюст ҳам бошқа дори препаратларининг самарасига таъсир кўрсатиши мумкин.\nАгар қуйидаги дори препаратларини қабул қилинаётган бўлса, Миралюстни қабул қилишни бошлашдан олдин даволовчи шифокорга хабар бериш керак:\nМиралюстни овқат ва суюқликлар биан қабул қилиш\nМиралюст 5 мг, чайналадиган таблеткаларни овқатланиш вақтида қабул қилиш мумкин эмас; препаратни овқатдан 1 соат олдин ёки овқатлангандан 2 соатдан кейин қабул қилиш керак.\nМиралюстни қабул қилишдан олдин ҳомиладор ёки ҳомиладорликни режалаштирган аёллар даволовчи шифокор билан маслаҳатлашишлари керак. Шифокор ҳомиладорлик даврида Миралюстни қабул қилиш мумкинлиги ҳақида қарор қабул қилади.\nМиралюстни кўкрак сутига кириши номаълум. Эмизикли аёллар ёки эмизишни режалаштирган аёллар Миралюстни қабул қилишдан олдин даволовчи шифокор билан маслаҳатлашишлари керак.\nМиралюстнинг транспорт воситаларини бошқариш ва механизмларга хизмат кўрсатиш қобилиятига таъсири кузатилмайди. Лекин айрим шахсларда дори воситасига реакция индивидуал бўлиши мумкин. Монтелукастни қўллагандан жуда кам ҳолларда таърифланган айрим ножўя таъсирлар (бош айланиши ва уйқучанлик) айрим пациентларда транспорт воситаларини бошқариш ва механизмларга хизмат кўрсатиш қобилиятига таъсир кўрсатиши мумкин.\nМиралюстнинг айрим компонентлари ҳақида муҳим маълумот\nМиралюст 5 мг чайналадиган таблеткалар фенилаланин манбаи ҳисобланган аспартам сақлайди. Агар препаратни қабул қилаётган болада фенилкетонурия (метаболизмнинг кам учрайдиган наслий бузилиши) бўлса, 5 мг ҳар бир чайналадиган таблетка фенилаланин (5 мг чайналадиган бир таблеткада 0,842 мг га мос миқдорда) сақлашини эътиборга олиш керак.\nМиралюст дори препаратини қандай қўллаш керак\nМиралюстни шифокор кўрсатмаси бўйича суткада бир таблеткадан қабул қилиш керак.\nМиралюстни шифокор кўрсатмаси бўйича қабул қилиш керак. Гумонлар пайдо бўлган ҳолларда, шифокор ёки фармацевт билан маслаҳатлашиш керак.\nСуткада 5 мг бир чайналадиган таблеткадан кечқурун қабул қилинсин. Миралюст 5 мг чайналадиган таблеткаларни овқатланиш вақтида қабул қилиш мумкин эмас; препаратни овқатдан 1 соат олдин ёки овқатлангандан 2 соатдан кейин қабул қилиш керак\nМиралюстни буюришдан олдин пациент ҳудди шу фаол модда, яъни монтелукаст сақловчи бошқа дори препаратларини қабул қилмаётганлигига ишонч ҳосил қилиш керак.\nМиралюст дори препаратининг тавсия этилган дозасидан юқорироқ дозада қабул қилиш\nМиралюст дори препаратини қабул қилишни ўтказиб юбориш\nМиралюстни шифокор тавсияларига мувофиқ қабул қилишга ҳаракат қилинг. Лекин агар Сиз дори препаратини қабул қилишни ўтказиб юборган бўлсангиз, кейинчалик одатдаги дозалаш тартибига риоя қилиш керак, яъни кунига бир марта битта таблетка. Ўтказиб юборилган дозани ўрнини тўлдириш учун дозани икки марта қабул қилиш мумкин эмас.\nАгар Сиз Миралюст препаратини қабул қилишни тўхтатган бўлсангиз\nМиралюст дори препарати пациентда астмани даволашда фақат мунтазам қабул қилганда фойда келтиради.\nДаволовчи шифокор тавсия этган муддат давомида Миралюстни қабул қилиш муҳим. Бу астманинг симптомларини назорат қилишга ёрдам беради.\nБарча препаратлар каби Миралюст ножўя самаралар чақиради, гарчи бу ножўя самаралар ҳамма пациентларда намоён бўлмайди.\nМонтелукастни 5 мг дозада чайналадиган таблеткалар кўринишида қабул қилиш билан ўтказилган тадқиқотларда монтелукастни қабул қилиш билан боғлиқ бўлган энг кўп учрайдиган ножўя самаралар (100 пациентдан камида 1 тасида, лекин 10 пациентдан 1 тасидан камроғида кузатилган) қуйидагилар бўлган:


Диққат: Ўзбек тилидаги журналистлар мактабига таклиф қиламиз - oqbura\nЖурналист ёки блогер бўлишни истаган истеъдод эгалари, ушбу имкониятни қўлдан чиқарманг!\nЎзбекзабон журналист ва блогерларни тайёрлаш, бу соҳада ўзини синаб кўришни истаган ёшларни қўллаб-қувватлаш мақсадида “Ўзбекистон-Қирғизистон” дўстлик жамияти ҳамда “Равенство-Свобода” жамоатчилик фонди ҳамкорликда, “Оқбура” ахборот-таҳлилий сайти базасида журналистлар мактабини ташкил қилмоқдалар.\nМактабнинг мақсади – асосан Қирғизистон ва Марказий Осиё давлатлари ҳудудида яшаётган истеъдод эгаларини кашф этиб, уларга журналистика дунёсига йўл очиб беришдан иборат.\nМактабда онлайн ва офлайн ўқишлар, турли учрашувлар, ижодий сафарлар уюштириш, амалий топшириқлар ва бошқа тадбирлар орқали билим бериш кўзда тутилади. Амалий топшириқларни етарли савияда бажарганларга имкон борича қалам ҳаққи ҳам тўланади. Энг илғор талабаларни иш билан таъминлаш режаси ҳам мавжуд.\nМактаб ишида қатнашишни истаганлар қуйидаги ҳавола орқали сўровномани тўлдиришлари лозим. Мактабга ыабул ыилиш муддати чекланмаган. Сўровномалар комиссия томонидан қараб чиқилгач, талабгорларга унинг натижалари маълум қилинади.\nМактабда иштирок этишни истаганларнинг ёши чекланмайди, бироқ 18-35 ёшдаги номзодларга урғу берилади.\nДемак, сиз Қирғизистонда ёки Марказий Осиё давлатларидан бирида яшаётган бўлсангиз, ёки бу ҳудуддан ташқарида (масалан, чет мамлакатларда) яшаётган, аммо асли қирғизистонлик бўлсангиз, ушбу танловда иштирок этишингиз мумкин.\nТалабгорлар камида ўрта мактабни битирган бўлиши шарт. Айрим юқори синф ўқувчилари, истеъдоди ва савод даражаси юқори бўлса, қабул қилиниши мумкин.\nТалабларга жавоб бера олмаган ва танловдан ўтмай қолган талабгорлар билан ташаббус гуруҳи ёзишмалар олиб бормайди, уларнинг эътирозларига батафсил жавоб ёзиш масъулиятига ҳам эга эмас.\nМаълумот ва ижод оламига марҳамат!\nМактаб ва унда иштирок этиш билан боғлиқ саволлар билан oqbura@gmail.com манзилига мурожаат қилишингиз мумкин.


Буюк кишиларни тарбиялаган буюк аёллар | Muslimaat.uz\nМанзилингиз:Муслимаат»Оила ва жамият»Фарзанд»Буюк кишиларни тарбиялаган буюк аёллар\nBy Muslimaat.uz on Yanvar 25, 2019 Фарзанд\nҲар бир буюк инсон ортида буюк аёл туради, дейишади. Тиришқоқ, солиҳа, муслима аёллар яхши, тақводор авлодни тарбиялашни бу дунёдаги асосий мақсадларидан бири қилиб қўйганлар. Улар илм, ибодат ва хайрли ишлар йўлида фарзандларини қўллаб-қувватлаб турганлар. Биз динимизнинг устунига айланган кўплаб олимлар ва имомларни таниймиз. Бироқ уларнинг Аллоҳга хизмат қилиш йўлидаги суянчи ва йўлбошчилари бўлган буюк аёллар ҳақида айтарли ҳеч нима билмаймиз. Келинг, бугун улардан баъзилари билан танишамиз.\nИмом Шофеъийнинг отаси у туғилгач, оз муддатдан сўнг вафот этди. У етим қолиб, онасининг тасарруфида катта бўлди. Имом Шофеъийнинг онаси оқила ва заковатли аёл эди. Ривоят қилинишича, бир куни у бошқа бир аёл билан бир кишига гувоҳлик бериш учун қозининг ҳузурига борди. Қози иккала аёлни ажратиб юбормоқчи бўлди. Шунда Имом Шофеъийнинг онаси қозига: «Сиз Аллоҳ таолонинг «Агар иккови (аёл)дан бирорталари адашса, бирлари бошқаларининг эсига солади» оятини эшитмаганмисиз?» деди (Бақара сураси, 282-оят). Қози таслим бўлди.\nБу фозила аёл фарзандини солиҳ қилиб тарбиялаш учун қаттиқ киришди. Икки ёшга етганда Шофеъийни олиб, Маккага отланди. Шу тариқа фозила онанинг ҳаракатлари самарасидан Шофеъий мана шундай мавқега етди.З


Москвада америкалик инвестор Майкл Калви ҳибсга олинди\nЖаҳон 21:42 / 16.02.2019 13103\nМоскванинг Басманний суди АҚШ фуқароси, Baring Vostok инвестицион компанияси асосчиси Майкл Калвини ҳибсга олишга санкция берди. Бу ҳақда Москва шаҳар суди матбуот хизмати хабар қилди.\nХабарда айтилишича, у шу йилнинг 13 апрелига қадар эҳтиёт чораси сифатида ҳибсда сақланади.\nТергов талқинига кўра, Калвига тегишли бўлган «Первое коллекторское бюро» компанияси «Восточний» банкидан 2,5 млрд рубль кредит олган ва кредитни 2017 йил февралда бошқа компаниянинг 3 млрд рубль деб баҳоланган акциялари билан қайтарган. Аммо тергов акция нархи ўта юқори кўрсатилган деб ҳисобламоқда: тергов хулосасига кўра, қимматли қоғозлар топширилаётган пайтда уларнинг қиймати 600 минг рублга тенг бўлган.\nАввалроқ, 14 февраль куни Калви иши билан алоқадорликда гумон қилинган «ПКБ» бош директори Максим Владимиров, Франция фуқароси Филипп Дельпаль, «Норвик Банк» ОАЖ бошқаруви раиси маслаҳатчиси Алексей Кордичев, Baring Vostok фонди ҳамкори Ваган Абгарян ва инвестиция директори Иван Зюзин ҳибсга олинганди.\nУларнинг барчасига ўта йирик миқдорда товламачилик қилиш айби қўйилган.\nBaring Vostok — Россия ва МДҲ давлатларига маблағ киритиш билан шуғулланувчи инвестицион компания. Компания 1994 йилдан буён FGI Wireless («ВимпелКом»), «СТС Медиа», «Авито», Тинькофф Банк, «ВкусВилл», «Папа Джонс», «А5» аптекалар тармоғи, Европа тиббиёт маркази, «Яндекс» каби компанияларга инвестиция киритган.


Нима учун ҳануз ЭҲФни автотасдиқлаш ишламаяпти | BUXGALTER.UZ\nНима учун ҳануз ЭҲФни автотасдиқлаш ишламаяпти\nАгар сотиб олувчи ҳисобварақ-фактурани тақдим этилган кундан эътиборан 10 кун ичида тасдиқламаса ёки сабабини кўрсатган ҳолда рад этмаса, амалдаги низомга асосан ҳужжат тасдиқланган деб эътироф этилиши керак . Бироқ амалиётда ЭҲФ тизимида муддатида кўриб чиқилмаган ҳисобварақ-фактуралар билан ҳеч нима рўй бермаяпти – уларни рад этиш мумкин.\nBuxgalter.uz ДСҚ ўзининг ахборот тизимини имкон қадар тезроқ қайта созлаши керак деб ҳисоблайди, сабаби юзага келган вазият қонун ҳужжатлари нормаларига зиддир.\nДСҚдаги манбанинг тасдиқлашича, ушбу норма техник жиҳатдан ишламаяпти. Идора ҳисобварақ-фактураларнинг автоматик тарзда тасдиқланишидан норози бўлган солиқ тўловчилар томонидан шикоятлар оқимига йўл қўймаслик учун янгиликни ишга туширишни ортга сурмоқда.\nМазкур функционал 15 августдан – 14.08.2020 йилдаги 489-сон ВМҚ кучга кирган кундан эътиборан ишга туширилиши керак эди. Норматив-ҳуқуқий ҳужжатга тузатиш ва қўшимчалар киритилмаган, бинобарин, идорада уни амалга оширишни чўзиб юбориш учун қонуний асослар мавжуд эмас.\nУмид қиламизки, масала яқин вақтда ҳал қилинади.\nДСҚда сотиб олувчи контрагентларнинг ҳисобварақ-фактураларини 10 кун ичида кўриб чиқиши шарт эканлигига эътиборни қаратишди. Мазкур норманинг бажарилмаганлиги бухгалтерия ҳисоби ва ҳисоботи қоидаларини бузиш ҳисобланади ва МЖТКнинг 175-1-моддасига мувофиқ жазоланади. Бироқ ҳисобварақ-фактураларни кўриб чиқишни чўзиб юборадиганлар билан курашишнинг ушбу йўли – жуда кўп меҳнат талаб қилади ва кўп вақтни олади.


Қирғизистон Тожикистонга нон, туз бериб энди балога қолиб ўтирибди!.. – euroasia.me\nҚирғизистон Тожикистонга нон, туз бериб энди балога қолиб ўтирибди!..\nPosted on 03.06.2021, 07:49 by Euro Asia\nҲеч кимни эсидан чиққани йўқ. Тожикистон эркаклари бир қоп бўғдой эвазига қизларини бериб кетишарди. Кўплар бу имкониятдан фойдаланишарди. Баъзиларнинг эса кўзларидан ёш оқиб текинга нон беришарди!..\n1997 йил 18 майда Бишкекда тарихий воқеа бўлиб ўтганди – Тожикистон ҳукумати ва мухолифати ўз ватанидаги қонли урушни тугатган ҳужжатларни имзолади.\nТожикистонда ҳокимият ва мухолифат ўртасидаги фуқаролар уруши 1992 йилда бошланган. Унда 100 мингдан ортиқ одам вафот этган. (Бу фақат расмий маълумотларга кўра). Миллионлаб тожикистонликлар мамлакатни тарк этишга мажбур бўлгандилар.\nОчлик даврида биз ўзимиздан ўзимиз юлиб, тожикларга бердик!..\nЎша йилларда Ўзбекистон Тожикистон билан чегарани тўлиқ ёпди ва Қозоғистон Қирғизистон унинг учун буферга айланишига ишониб, унинг оқибатларидан қўрқмади. Айни пайтда Қирғизистон биринчилардан бўлиб Тожикистонга тинчликни сақлаш баталёнини юборди, шунингдек, Чуй ва Ўш вилоятларида қочқинларга бошпана берди.\nЯраштириш жараёни иштирокчиси, “Қирғизистон дипломатлари” нодавлат ташкилоти раиси Эрик Асаналиевнинг айтишича, тожик расмийлари Қирғизистондан урушаётган томонлар учун кўприк бўлиб хизмат қилишини сўраган. Кейинчалик, тожик мухолифати ҳам Бишкекдан воситачи бўлишни сўради.\nҚирғизистон пойтахтидаги музокаралар бир неча кунга чўзилди. Аммо охир-оқибат, 1997 йил 18 майда Тожикистон ҳукумати ва Бирлашган тожик мухолифати урушни тугатган ҳужжатларни имзоладилар. Бир ойдан кўпроқ вақт ўтгач, Москвада сулҳ шартномаси имзоланди.\nАктриса ҳали ҳам қизчадай эмиш!..\nЛондонда ўзбекистонлик 7 миллион доллар нақд пул билан қўлга тушди!..\nToday's Visits: 1 957


16:40 / 12 апрель 2262 pdf Ўқиш режими + -\n«Ким «Каҳф» сурасининг аввалидан уч оятини ўқиса, Дажжолнинг фитнасидан сақланади», дейилган.\n«Ким «Каҳф» сурасининг охиридан ёдласа, Дажжолдан сақланади», дейилган.\n«Ким «Каҳф» сурасини Жумъа кечасида қироат қилса, унга икки Жумъа орасича нур зиё сочади», дедилар».\n«У билан Байтул Атийқ орасича нур зиё сочади», дейилган.\nҲоким ва Байҳақийлар ривоят қилганлар.\nШарҳ: Ушбу ҳадиси шарифни далил қилиб, кўпчилик Жума куни «Каҳф» сурасини қироат қилишни одат қилиб олган.\nИмом Шофеъий раҳматуллоҳи алайҳи «Каҳф» сурасини Жума куни қироат қилиш мандуб», деганлар.\n«Каҳф» сураси ҳақида Пайғамбаримиз соллаллоҳу алайҳи васалламдан бир қанча ҳадиси шариф ривоят қилинган. Улардан баъзиларини эслаб ўтсак, мақсадга мувофиқ бўлади.\nИмом Бухорий, имом Муслим ва имом Аҳмадлар ривоят қилган ҳадисда Абу Исҳоқ қуйидагиларни айтадилар:\n«Ал-Барроснинг қуйидагиларни айтаётганини эшитдим:\n«Бир киши «Каҳф» сурасини ўқиди. Ҳовлида ҳайвон бор эди. Ҳайвон безовта бўла бошлади. Одам қараса, уни булут ўраб турибди. Бўлган ҳодисани Расулуллоҳ соллаллоҳу алайҳи васалламга айтиб берган эдик, у зот:\n«Эй фалончи, ўқийвер, у Қуръон тиловати учун тушган сакийнадир», дедилар.\nҲофиз Абу Бакр ибн Мурдавайҳ Ибн Умар розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам:\n«Ким «Каҳф» сурасини Жума куни ўқиса, қиёмат куни унинг қадами остидан нур чиқиб, осмону фалакни ёритади ва унинг икки Жума орасидаги хатолари кечирилади», деганлар.\nШу маънода бир-бирини қувватловчи ҳадислар анчагина келган.\n«Каҳф» сурасини ўрганиб чиққанимиздан кейин бу сурани тез-тез ўқиб туришга тарғиб этувчи ҳадисларнинг аҳамиятини яна ҳам кўпроқ тушунамиз.\nЧунки бу сураи каримада ҳар бир инсон ҳаёти давомида учраши мумкин бўлган фитналар, мол-дунё ишқи, дунё ҳодисалари ва бошқа фитналар ҳақида, улардан четлашиш зарурлиги хусусида баҳс юритилган.\nДемак, ҳар бир инсон мазкур фитналардан омон юриши учун ушбу ҳадиси шарифларга амал қилиб, ҳар куни «Каҳф» сурасининг аввалидан ўн оят, ҳар Жума аввалидан охиригача тадаббур ила тиловат этиб туришни ўзига вазифа қилиб олса, жуда ҳам яхши бўлади.\n15:00 / 12 апрель 5414\n19:20 / 12 апрель 1664\n2278 20:00 / 14.12.2018\n1411 10:33 / 18.04.2017\n2140 08:30 / 13.12.2018\n2242 13:40 / 13 июль


ОСИЁ ЎЙИНЛАРИ БОШЛАНДИ » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Yangiliklar » ОСИЁ ЎЙИНЛАРИ БОШЛАНДИ\n20-09-2014 09:37 Navoiy shahri » Yangiliklar\nСпорт ишқибозларининг Осиё ўйинларига бўлган қизиқиши йилдан-йилга ортиб бораётир. Ушбу спорт беллашувлари мамлакатлар ўртасида дўстлик, ҳамжиҳатлик ришталарини мустаҳкамлаб, қитъамизда спорт нечоғли ривожланиб бораётганини ифода этади. Осиё Олимпия кенгаши шафелигида ўтказиб келинаётган ушбу муҳим мусобақага Корея Республикаси учинчи бор мезбонлик қилмоқда. Осиё ўйинлари 1986 йил Сеулда, 2002 йил Пусанда бўлиб ўтган эди. Жорий йилда XVII ёзги Осиё ўйинларини ўтказиш ҳуқуқини машҳур порт шаҳар – Инчеон қўлга киритди. Бу ерда Осиё қитъасининг 45 мамлакатидан 13 мингдан зиёд спортчи ва делегация аъзоларини қабул қилиш учун кенг кўламли тайёргарлик ишлари амалга оширилган.\nИнчеон шаҳридаги марказий стадионда очилиш маросими тантаналари бошланди. Маросимнинг энг ҳаяжонли ва қизиқарли қисми – бу мусобақаларда иштирок этадиган мамлакатлар спорт делегацияларининг парадидир.\n...Марказий стадионга Ўзбекистон Республикаси Давлат байроғини баланд тутган машҳур спортчимиз – Олимпия ўйинларининг икки карра совриндори, икки карра жаҳон чемпиони, Осиё ўйинлари ғолиби, дзюдочи Ришод Собиров кириб келади. Байроғимиз ортидан одимлаётган спортчи қизларимиз, алпқомат йигитларимиз орасида нуфузли халқаро мусобақаларда Ватанимиз довруғини ёяётган чарм қўлқоп усталари М.Абдуллаев, Х.Дўстматов, О.Мамазулунов, дзюдочилар Д.Чориев, С.Қурбонов, Н.Жўрақобилов, М.Фармонов, оғир атлетикачилар У.Алимов, Р.Нурудинов, енгил атлетикачилар И.Зайцев, А.Свечникова, С.Радзивил, сузувчилар А.Дерлюгов, Р.Аманова, Ю.Қўчқорова, теннисчилар Д.Истомин, Ф.Дўстов, О.Омонмуродова ва бошқалар бор.\nДелегациямиз таркибидаги жами 228 спортчи 32 спорт тури бўйича мамлакатимиз шарафини ҳимоя қилади. Уларнинг қаддини баланд тутиши ва ўз кучига бўлган ишончи янги марраларни забт этишга аҳд қилганидан далолат беради.\nЎзбекистон спортчилари халқаро майдонларда Ватанимиз шарафини муносиб ҳимоя қилиб келмоқда. Уларни нафақат мамлакатимиз, балки хорижий давлатларда ҳам яхши танишади.\nПрезидентимиз Ислом Каримов таъкидлаганидек, соғлом авлодни тарбиялаш – буюк давлат пойдеворини, фаровон ҳаёт асосини қуриш деганидир. Ушбу эзгу мақсадга эришиш учун мамлакатимизда кенг кўламли ишлар амалга оширилаётир. Аввало, жисмонан бақувват, соғлом болаларни вояга етказиш учун барча зарур шарт-шароитлар яратилди. Бу жараёнда давлатимиз раҳбарининг ташаббуси билан ташкил этилган Ўзбекистон Болалар спортини ривожлантириш жамғармаси муҳим ўрин тутмоқда. Жамғарманинг самарали фаолияти натижасида спорт ҳақиқатан ҳам оммавий, умумхалқ ҳаракатига, ёш авлод ҳаётининг ажралмас қисмига айланди.\nБугун мамлакатимизда 2 миллионга яқин бола спортнинг 30 дан зиёд тури билан мунтазам шуғулланмоқда. Спорт таълим ва тарбия жараёни билан чамбарчас боғлиқ ҳолда изчил ривожланиб бормоқда. Юртбошимиз ташаббуси билан ўтказиб келинаётган уч босқичли ноёб спорт тизими – “Умид ниҳоллари”, “Баркамол авлод” ва Универсиада мусобақалари бунинг ёрқин исботидир.\nДавлатимиз раҳбарининг 2013 йил 25 февралда қабул қилинган “Ўзбекистон спортчиларини 2016 йилда Рио-де-Жанейро шаҳрида (Бразилия) бўлиб ўтадиган XXXI ёзги Олимпия ва XV Паралимпия ўйинларига тайёрлаш тўғрисида”ги қарори мамлакатимизда спортни янада ривожлантиришга хизмат қилмоқда. Ушбу қарорга мувофиқ спортчиларимизга замонавий меъёр ва стандартлар асосида ўқув-машғулот йиғинларини ўтказиш, тажриба ва маҳоратини ошириш, халқаро мусобақаларда муносиб иштирок этиши учун барча зарур шароитлар яратилди.\n…Мухлислар ўзбекистонлик спортчиларни қизғин олқишлар билан кутиб оладилар. 62 минг томошабин орасида йигит-қизларимизни қўллаб-қувватлаш учун келган ҳамюртларимиз ҳам кўп. Жанубий кореяликлар ҳам спортчиларимизга алоҳида хайрихоҳлик билдираётгани диққатга сазовордир. Улар жамоамиз аъзоларига улкан зафарлар тиламоқда.\nОлимпия ҳаракати ривожига салмоқли ҳисса қўшаётган Ўзбекистон спортчилари учун Осиё ўйинларида муваффақиятли иштирок этиш устувор вазифалардан биридир. Осиё ўйинлари ташкилий қўмитаси томонидан Ўзбекистон Марказий Осиёда спорти ривожланган марказ сифатида стратегик муҳим мамлакатлар қаторига киритилган.\n...Стадионда қитъамизнинг 45 мамлакати спортчилари саф тортди.\nОсиё Олимпия кенгаши президенти Шайх Аҳмад ал-Фаҳд ас-Сабоҳ барчани ушбу спорт байрами билан қутлади. Корея Республикаси Президенти Пак Кин Хэ Осиё ўйинларини расман очиқ деб эълон қилди.\nОсиё ўйинлари мадҳияси янграб, XVII ёзги Осиё ўйинлари байроғи кўтарилди. Спортчилар ва ҳакамлар қасамёд қабул қилди. Ўйинларнинг муваффақиятли ўтиши, халқлар ўртасида тинчлик, ҳамжиҳатлик ва фаровонлик рамзи сифатида машъалани ёқиш очилиш маросимининг энг ҳаяжонли дамлари бўлди.\nМамлакатимиз мустақилликка эришгач, Ўзбекистон спортчилари қитъамизда ўз ўрнига эга бўлди. 1994 йил Хиросимада (Япония) бўлиб ўтган XII Осиё ўйинларида илк бор иштирок этган спортчиларимиз юксак натижаларга эришди. Ўзбекистонлик футболчилар ушбу нуфузли турнирда ғалаба қозонгани барча спорт ишқибозларининг ҳалигача ёдида. Умуман олганда, спортчиларимиз Хиросимада Ватанимиз шарафини муносиб ҳимоя қилиб, жами 40 медални қўлга киритди ва умумжамоа ҳисобида 42 давлат орасида бешинчи ўринни эгаллади.\n1998 йили Бангкокда (Таиланд) ўтказилган XIII Осиё ўйинларида Ўзбекистон спортчилари жами 40 медални қўлга киритди ва 44 мамлакат орасида саккизинчи ўринга сазовор бўлди.\n2002 йили Пусанда ўтган XIV Осиё ўйинларида Ўзбекистондан спортнинг 24 тури бўйича 175 спортчи қатнашди. Мусобақаларда ҳамюртларимиз қўлга киритган 51 медалнинг 15 таси олтин эди. Умумжамоа ҳисобида мамлакатимиз бешинчи ўринни эгаллади.\n2006 йили Доҳада (Қатар) ўтган XV ёзги Осиё ўйинларида спортнинг 31 тури бўйича 238 вакилимиз иштирок этди. Полвонларимиз Осиё ўйинлари дастурига намойиш турнири сифатида биринчи марта киритилган кураш беллашувларида ҳам қатнашди. Улар жами 39 медаль, жумладан, 10 олтин медалга сазовор бўлиб, умумжамоа ҳисобида еттинчи ўринни қўлга киритди.\nГуанчжоуда бўлиб ўтган XVI ёзги Осиё ўйинларида 200 нафардан зиёд спортчимиз 32 спорт тури бўйича иштирок этди. Улар енгил атлетика, байдарка ва каноэда эшкак эшиш, дзюдо, бокс, эркин кураш, шахмат, трамполин, спорт ва бадиий гимнастика каби спорт турларида муваффақият қозонди. Мамлакатимиз спортчилари жами 56 медални қўлга киритиб, умумжамоа ҳисобида саккизинчи ўринни эгаллади.\nШундай қилиб, XVII ёзги Осиё ўйинлари бошланди. Олдинда кўплаб мусобақалар бўлиб ўтади. Спортчиларимизга юксак ғалабаларни қўлга киритиш ва медалларга сазовор бўлишда омад тилаймиз.\nЎзбекистон Миллий ахборот агентлиги интернет хабаридан олинди.\n«ОСИЁ ЎЙИНЛАРИ-2014»: ЁРҚИН ҒАЛАБАЛАР ВА ЮТУҚЛАР


Аҳолини 2017/2018 йил қиш-баҳор мавсумида қишлоқ хўжалиги маҳсулотлари билан кафолатли таъминлаш мақсадида Президентимизнинг 2017 йил 20 октябрдаги ПҚ-3345-сонли ва 2017 йил 30 ноябрдаги ПҚ-3418-сонли қарорлари ижроси юзасидан МАЪЛУМОТ | “Ўзбекозиқовқатзахира” уюшмаси\nАҳолини 2017/2018 йил қиш-баҳор мавсумида қишлоқ хўжалиги маҳсулотлари билан кафолатли таъминлаш мақсадида Президентимизнинг 2017 йил 20 октябрдаги ПҚ-3345-сонли ва 2017 йил 30 ноябрдаги ПҚ-3418-сонли қарорлари ижроси юзасидан МАЪЛУМОТ\nАҳолини 2017/2018 йил қиш-баҳор мавсумида қишлоқ хўжалиги маҳсулотлари билан кафолатли таъминлаш мақсадида Ўзбекистон Республикаси Президентининг 2017 йил 20 октябрдаги ПҚ-3345-сонли ва 2017 йил 30 ноябрдаги ПҚ-3418-сонли қарорларига асосан 496 минг тонна маҳсулотларни захирага жамғариш белгиланган.\nШундан картошка – 212 минг тн, пиёз - 137 минг тн, сабзи - 87 минг тн ва гуруч 60 минг тн.\nУюшма корхоналари режаси жами – 161 минг тн, шу жумладан картошка 65 минг тн, пиёз - 42 минг тн, сабзи – 29 минг тн, гуруч 25 минг тн.\nУюшма корхоналари томонидан кредит маблағларига буюртма берилиб, тижорат банкларидан 46,8 млрд сўм кредит, шу жумладан 18,3 млрд. сўм нақд пул кўринишида ажратилди.\nШунингдек Вазирлар Маҳкамасининг махсус жамғармасидан 80 млрд. сўм ажратилиб, маҳсулотлар харид қилинди.\nАмалга оширилган ишлар натижасида уюшма таркибидаги корхоналар томонидан 65 372 тн (импорт билан бирга) картошка, 42 минг тонна пиёз, 29,7 минг тн сабзи, 25 минг тн гуруч, жами 162 минг тн маҳсулот захирага жамғарилди.\nЗахирага жамғарилган қартошка, пиёз, сабзи ва гуруч маҳсулотлари юқорида қайд этилган қарорда тасдиқланган жадвалга мувофиқ 2018 йил 10 январдан бошлаб савдога чиқарилиши бошланди ва жорий йил 23 февралгача 55 минг тн маҳсулот ички бозорга арзон нархларда сотилди.\nСайтга маълумот 23.02.2018й..doc 35 KB


Истанбул марказида, машҳур Истиқлол кўчасидан беш дақиқалик йўл олислигида бир меҳмонхона бор. Камтарингина «Pera Palace Hotel» ёзувли меҳмонхонада мижозларни нафақат юқори сифатли хизмат кўрсатиш, балки солномаси 123 йил аввал бошланган тарихга саёҳат кутмоқда...\n- Меҳмонхона машҳур Шарқий экспресс – ўтмишда бадавлат ва нуфузли кишилар Париждан Шарққа саёҳат қилган поезд туфайли пайдо бўлган. Истанбул меҳмонларнинг тўхтаб, дам олишлари учун қулай шаҳар ҳисобланган, бироқ юқори савияли меҳмонхоналар ўша даврда бу ерда мавжуд бўлмаган. Шу тарзда 1895 йилда биринчи лакшери-меҳмонхона дунёга келган, – дейди Pera Palace Hotel меҳмонхонасининг савдо менежери Мерал Тосун.\n- Бунинг учун «Кичик» Европанинг» Олтин шох районидан жой танланган.\nТуркиянинг илк «европача» меҳмонхонаси ўзининг бетакрорлиги ва замонавийлиги билан барчани лол қолдирди: бу ерда Усмонли саройдан сўнг биринчи марта электр чироқлари ўтказилди, меҳмонлар иссиқ сув ва Истанбулдаги дастлабки электр лифтидан фойдалана бошлашди. Айтганча, ўша лифтдан ҳозир ҳам бошқа замонавий лифтлар қатори фойдаланилади. Меҳмонларимизнинг сўзларига кўра, улар қадимий лифтда қаватдан қаватга ўтишганида унутилмас таассуротларга эга бўлишар экан.\nМеҳмонхонадаги исталган буюм – бу тарих. Меҳмонхона Усмонлилар империяси даври, Турк республикаси вужудга келиши, иккита Жаҳон урушининг бевосита «гувоҳи бўлган». Қандиллар, мебель, деворда осилган суратлар, вазалар – буларнинг бари ноёб антиквар буюмлардир.\n- Меҳмонхонамизнинг машҳур меҳмонлари қаторида – қирол Эдвард VIII, қиролича Елизавета II, император Франц Йозеф, Сара Бернард, Альфред Хичкок, Пьер Лоти, Жаклин Кеннеди, Эрнест Хэмингуэй, Грета Гарбо, Агата Кристи. Бугун меҳмонхонамизда ушбу шахсларнинг номи билан аталувчи хоналар бор бўлиб, у ерда бемалол истиқомат қилиш мумкин, дейди Pera Palace Hotel нинг савдо ва маркетинг бўйича менежери Илгаз Шашмаз.\n- 1917 йили бу ерда замонавий Туркия давлати асосчиси Мустафо Камол Отатурк тўхтаган. У 101-рақамли хонада жойлашишни яхши кўрган, шу сабабли унинг 100 йиллик юбилейига биз ушбу хонани музейга айлантирдик.\nАйни вақтда ушбу музейда буюк давлат арбобининг номи билан боғлиқ бўлган ноёб китоблар, газета ва журналлар, откриткалар, медаль ва бошқа буюмлар жамланган.\nШу ернинг ўзида Отатуркка ҳинд шаҳзодаси томонидан совға қилинган сирли гиламлар бор. Айнан ушбу гиламларда замонавий турк давлатини асосчисининг ҳаёти ва ўлими сири акс этган.\n...Pera Palace меҳмонхонасида ҳаёт ўз зайлида давом этмоқда. Меҳмонлар уйғонишиб, «Agatha restaurant» ресторанида нонушта қилишади.\nБўш вақтларини Patesserie de Pera да ўтказишади.\nТушликдаги чой вақтида эса – ушбу анъанани Истанбулнинг қадимий нуфузли шахслари урфга киритишган – Kubbeli Saloon да йиғилишади. Улар чой ичишади, китоб ва газета ўқишади. Машҳур пианиночи ва қўшиқчи Илҳом Генчердан фортепианода куйлар тинглашади.\nPera Palace даги ҳар бир лаҳза – бу ҳар бир инсон ўзи учун яратувчи алоҳида тарих.\n9 йил олдин ҳаётини ушбу меҳмонхона билан боғлаган меҳмонхона бошлиғи ёрдамчиси Мурод Эти бир нечта саволимизга жавоб беришга рози бўлди. У бундай лакшери-меҳмонхонанинг менежери бўлиш ниҳоятда масъулиятли эканлигини таъкидлайди. «Меҳмонхона, – дейди у, – бу сен кунига 24 соат ва ҳафтасига 7 кунингни бахшида қилишинг керак бўлган жой». У ўз ишини севади ва ҳар бир меҳмонхонанинг ўз руҳияти бор, деб ҳисоблайди.\n- Pera Palace ни учта сўз билан таърифлаб беринг.\n- Муҳит, тарих ва тарих. Биз шундай тарихий масканда ишлаётганимизни ҳақиқий совға деб биламиз ва шу сабабли ўз меҳмонларимизни бу ер билан жон деб таништирамиз.\n- Меҳмонхонанинг қайси жиҳатларини алоҳида ажратиб кўрсатган бўлар эдингиз?\n- Қулай ерда жойлашгани. Биздан пиёда беш дақиқа йўл масофасида Истиқлол кўчаси, кўплаб ресторан, қаҳвахона, бар, дўконлар жойлашган. Шу сабабли харид қилиш ёки овқатланиш учун такси чақириш шарт эмас.\n20 дақиқа ичида пиёда юриб Истанбулнинг тарихий қисмига етиб олишингиз мумкин. Жумладан Галата кўприги ва Галата минораси, Эминёню районига.\n- Меҳмонхонангизда рояль ўрнатилган катта апартаментлар ҳам бор. Бу ахир меҳмонхона учун янгилик-ку! Бундай хонани тузиш ғояси қандай қилиб пайдо бўлди?\n- Ҳа, дарҳақиқат, юқори қаватда кўпроқ пентхаусга ўхшаш хона бор. 2010 йилги реконструкция пайтида биз меҳмонхона концепциясига янгилик киритиш мумкинлиги ҳақида ўйлай бошладик. Бизда Мустафо Камол Отатурк истиқомат қилган эксклюзив хона бор ва ушбу хона ҳозирда мижозлар орасида катта шуҳрат қозонган. Биз мусиқа ва санъат вакиллари учун махсус хоналар тузиш керак деган хулосага келдик. Бу соҳа намояндалари бизга кўп мурожаат этишади. Хона шундай жиҳозланганки, меҳмонимизнинг мусиқа асбобини чалиши бошқа мижозларимизга асло халақит қилмайди.\n- Меҳмонларингиз асосан қаердан ташриф буюришади?\n- Меҳмонхонамизни Европа, Америка фуқаролари хуш кўришади, сўнгги вақтларда Хитой ва Шарқий Осиё давлатларидан сайёҳлар оқими ҳам ортган.\n- Нима учун Pera Palace ўзбекистонликлар орасида шуҳрат қозонади, деб ўйлайсиз?\n- Халқларимиз бир-бирига яқин. Менимча, ўзбекистонликлар ўзларини бу ерда уйларидагидек ҳис қилишлари мумкин.\n- Ўзбекистон бозорини ўзингиз учун истиқболли деб ҳисоблайсизми?\n- Шубҳасиз, чунки кўпчилик ҳамюртларингиз Туркияга ташриф буюришини биламан. Уларнинг кўпчилиги курорт минтақаларни афзал билишади. Бироқ Туркия – бу фақатгина Анталия соҳиллари ёки Каппадокия эмас. Туркия – бу доимо ўзингиз учун кашф этиб боришингиз керак бўлган жой. Учта империя пойтахти Истанбул ватандошларингиз учун қизиқарли бўлиши табиий. Яқин вақтларда Ўзбекистонга бориш ниятидамиз, боиси давлатингиз билан алоқаларни янада кенгайтириш режамизда бор.\n- Ўзингиз Ўзбекистонда ҳеч бўлганмисиз?\n- Афсуски, йўқ, бироқ эндиликда бунинг учун сабаблар бор.\n- Саёҳат қилишни ёқтирасизми?\n- Албатта! Мен Норвегиядан ташқари Европанинг барча давлатларида, АҚШда бўлганман. Бироқ Узоқ Шарқ ва МДҲ мамлакатларига бормаганман. Ўйлашимча, яқинда бундай имконият ҳам пайдо бўлади. Ҳозирча эса шу ердаман ва Сиз ўзбекистонликларни, айниқса, Tatil.uz ўқувчиларини юртимизда кутиб қоламан! Истанбулга келсангиз, меҳмонхонамиз Сизга мунтазир! Шахсан ўзим Сизни кутиб олишга ва меҳмонхонамизда вақтингизнинг чоғ ўтишига ваъда бераман!\nМен ҳам ушбу меҳмонхонада яшаб, уни севиб қолмаслик мумкин эмас, деган хулосага келдим. Меҳмонхона билан боғлиқ яхши хотиралар ва эсдаликларни унутмайман. Бордию Сиз ҳам Истанбулга боришга қарор қилсангиз, Сизга Pera Palace ни тавсия қиламан! Бизга +99871 200 55 44 рақамларига қўнғироқ қилинг ёки Facebook даги саҳифамизга ёзинг. Tatil.uz жамоаси Сизга Туркия марказида унутилмас дам олишни ташкиллаштириб беради!


12:12 / 30.03.2019 | АбуМубина | 1536\nАссалому алайкум! ЁуТубе даги бир каналда""Принял Ислам через Иисуса Христа. Увидел пророка Мухаммеда. Отверг церкви"" деган 2 соату 27 дақиқалик видеога кўзим тушди. У одам айтган айрим гапларни келтириб ўтаман::: - “Мен христиан оиласида туғилган атеист одам эдим. Охирги пайтда ўзимни ёмон ҳис қилдим, ҳушимдан кетадиган ва кўзимга жин кўринадиган ҳолатга келиб қолдим. Бу вақт анчагача давом этди. Худога ишонмасдим, лекин черковларда руҳонийлар(батюшка) қандайдир ишлар қилиб ёрдам берармикан деб у ерга бордим. Лекин улар ҳам ҳеч нима қила олишмади. Бир қанча черковлар менга “фақат дуо қил болам”, деб маслаҳат беришди холос. Охири Николай деган одам олдига бордим, у руҳонийларга ўхшамайдиган ишларни амалга ошираркан, худди экстрасеансларга ўхшаш. У кўзларингни юмиб, “Николай чудотворецдан ёрдам сўра” деди. Мен у ҳақида эшитмагандим. Николайдан сўрагандан кўра, Худо дейишаётган Исо Масиҳдан сўрай қолай деб, ичимда Исодан ёрдам сўрадим. Бир қанча вақтдан сўнг кўзларим ёришиб кетти, бошқа оламга тушиб қолдим. У ерда баланд қаср бор экан. Соқолли бир қария: “сенга нима керак?” деб чиқди. Мен эса: “Ийсо керак”, дедим. У индамай кириб кетди. Кейин рўмол ўраган аёл чиқди. Унга ҳам Ийсо керак дедим. Мени ичкарига олиб кирди, ичкарига кирганимиз сари қаср катталашиб борар эди. Ёруғликдан кейин бир одамни олдига келдик, ўтир деди, ўтирдим. Сен Исомисан дедим, у: Ҳа деди. Унинг кўриниши черковлардаги Ийсо аксини кўрсатадиган Иконаларга ўхшамас эди. “Сени одамлар Худо дейишади”, десам, у : “мен ҳам сен каби инсонман” деди, “сен тирикмисан?” десам, Ийсо: “Ҳа қўлимни ушлаб кўр” деди. У саволларимга жавоб бераркан, оғзи қимирламасдан, гапирмасдан жавоб берарди. У яна ўз ҳаётида бўлиб ўтган воқеаларни кўрсатди. Библияда ёзилгандек эмас экан ҳаёти, оддий биз каби инсон экан. Муаммоимни айтдим, у эса “сен шунчаки у жиндан воз кеч, ўйлама у ҳақида, у сени тарк этади”, деди. Мен эса, “ҳеч нимага ибодат қилмайман маслаҳат бер” десам, у менга:одамлар кўп жамланиб, покланиб ибодат қиладиган жойларга кириб ибодат қил деди. Мен эса: “Черковни айтябсанми” дедим? Ийсо эса: “черков? Нима у?”деб жавоб қайтарди. Сўнгра у мени кузатиб қўйиш учун озгина юрдик, бошқа бир эшикда бир инсонни тиз чўккан ҳолатда, ибодат қилаётганига кўзим тушди. У ўзидан бошқача нур таратиб турар эди. Ийсодан сўрадим: У ким? Ийсо жавоб берди: Муҳаммад (с.а в). Мен эса: Муҳаммад (с.а.в)ким у? нима қиляпти? дедим, чунки мен у ҳақида аввал эшитмагандим. Ийсо эса: У ибодатда, дуо қилябди. Мен эса: “Кимларни дуо қилаябди!? Ийсо эса: “Дунёдаги одамларни” деб жавоб берди. Кейин яна Николайни олдида пайдо бўлиб қолдим. Бу ишга бир неча йил бўлди. Мен уни ҳеч кимга айтмаган эдим, чунки мени жиннига чиқаришлари мумкин эди. Бир неча йил атеист бўлиб яшадим. Лекин охир оқибат Исломни қабул қилдим” деб якунлади. Албатта, бир ғайридинни Исломни қабул қилиши яхши албатта, лекин Аллоҳ таоло бандасини ҳидоят қилиши учун Ийсо алайҳиссаломни кўрсатиши ва шунақа ҳодиса бўлиши мумкинми? У одамнинг айтганларида шариатга зид гаплар йўқми?\n- Ва алайкум ассалом! Тушда ҳар хил нарса кўриш мумкин. Расулуллоҳ соллаллоҳу алайҳи васаллам\nأَنَّ أَبَا هُرَيْرَةَ رَضِي اللهُ عَنْهُ قَالَ: سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ: لَمْ يَبْقَ مِنَ النُّبُوَّةِ إِلَّا الْمُبَشِّرَاتُ. قَالُوا: وَمَا الْمُبَشِّرَاتُ؟ قَالَ: الرُّؤْيَا الصَّالِحَةُ\nИнсонларнинг энг тўғрисўз бўлганлари тушлари ҳам тўғри бўлади. Атеист инсонларнинг бошқа дин вакилларидан кўра динга киришлари осонроқ бўлади. Чунки улар калимаи тоййиба бўлган “Лаа илааҳа иллаллоҳ”, яъни “Ҳеч қандай илоҳ йўқ, ягона Аллоҳдан бошқа” калимасининг биринчи “Ҳеч қандай илоҳ йўқ” қисмига тўлалигича иймон келтиришган. Чунки улар ўзлари кўриб турган бошқа дин вакиллари илоҳ деб турган ожиз маъбудларни илоҳ эмаслигини чин дилдан ҳис қилишган. Энди уларга кўз билан кўриб бўлмайдиган, бошқа дин вакиллари сиғинадиган будлар каби бўлмаган, бутун борлиқни яратган ҳақиқий Маъбуд Аллоҳ таолони таништириб қўйилса тездан иймон келтирадилар. Валлоҳу аълам!\nФаришталар қалбдаги нарсаларни биладиларми?


Тожикистон Ўзбекистон иддаоларини рад этади\nКуни-кеча Интернетдаги айрим сайтларда Тожикистон ҳуқуқ-тартибот идоралари ўзбекистонлик аёлни қўшни давлат фойдасига жосусликда айблаб, турли кўйларга солгани ҳақида мақола эълон қилинди.\nМақолада ёзилишича, Ўзбекистон фуқароси Зулфия Юсупова ўн йил давомида Тожикистоннинг Сўғд вилоятидаги Истарафшон туманида шу ерлик эри ва болалари яшаган. Оддий санаторийда анча йиллар ишлаб келаётган аёлни 2004 йилда Истарафшон тумани ички ишлар ва миллий хавфсизлик бўлимлари ходимлари ушлаб, уни Ўзбекистон фойдасига жосусликда айблаган. Бу муаммолар аёлнинг ишдан кетишига ва оиласи билан ажралишига сабаб бўлган. Шундан сўнг юртига депортация қилинган З.Юсупова Ўзбекистон ҳуқуқ-тартибот идораларига Тожикистон миллий хавфсизлик ходимлари томонидан зўрлангани, катта миқдордаги пули ва тилла буюмлари олиб қўйилгани юзасидан шикоят қилган.\nИстарафшон тумани миллий хавфсизлик бўлими бошлиғи подполковник Муҳаммадлатиф Зокиров З.Юсупова ва мақола муаллифининг иддаоларини рад этди.\nУнинг айтишича, Зулфия Юсупова 1995 йилда истарафшонлик Ихтиёр Юсуповга турмушга чиққан ва икки фарзанд кўрган. Аммо ўн йилдан кейин улар ўз ихтиёри билан ажрашган. Бу никоҳ Ўзбекистоннинг Боёвут тумани суди томонидан бекор қилинган. Бироқ И.Юсупов бошқа аёлга уйланганидан хабар топган З.Юсупова фарзандларини қайтариб олиш учун Тожикистонга келган.\n“Унинг мамлакат ҳудудида визасиз яшаётгани аниқлангандан кейин биз бу аёлни Тожикистондан депортация қилишга мажбур бўлдик. Қолаверса, аёл Ўзбекистондаги маҳаллий телевидение орқали Тожикистон миллий хавфсизлик ходимлари шаънига туҳматлар ёғдирган. Шунинг учун жорий йил сентябрда Тожикистонга қайтган З.Юсупова ходимларимиз томонидан ушланиб, бир муддат вақтинчалик сақлаш изоляторида тутиб турилди”,- деди М.Зокиров.\nПодполковникнинг сўзларига кўра, сўроқ вақтида З.Юсупова Ўзбекистон Миллий хавфсизлик хизмати ходимлари уни телевидение орқали Тожикистон томонини ёмонлашга мажбурлаганини билдирган, унинг бу кўрсатмалари видеотасмага ёзиб олинган.\nМ.Зокиров айни пайтда Тожикистон ва Ўзбекистоннинг тегишли идоралари ўртасида З.Юсупова иши юзасидан ёзишмалар давом этаётганини маълум қилди.\nАйтиш жоизки, сўнгги вақтларда Интернетда ўзбек-тожик муносабатларига доир шу мазмундаги мақолалар тез-тез чоп этилаётгани ва Ўзбекистон томони Тожикистон ҳукуматини миллатчиликда айблаш ҳоллари кузатилади.\nБу каби айбловлардан хабардор кузатувчиларнинг айримлари Ўзбекистоннинг иддаосида жон борлигини айтса, айримлари бунга қўшилмаслигини билдиряпти.\nРасмий манбалардан олинган хабарларга кўра, Ўзбекистон Ташқи ишлар вазирлиги Зулфия Юсупова даъволари асосида Тожикистон Ташқи ишлар вазирлигига нота йўллаган.\nЎзбекистон томонининг Тожикистон ҳукуматини миллатчиликда айблаётгани расмий Душанбени ташвишга солиб қўяётгани сезилади.


Кетокам | medu.uz - Дорилар ҳақида маълумотлар ўзбек тилида\nHome Йўриқномалар Кетокам\nПрепаратнинг савдо номи: Кетокам\nТаъсир этувчи модда (МНН): кеторолак\nфаол модда: кеторолак трометамини – 10,00 мг;\nёрдамчи моддалар: 150,50 мг микрокристалл целлюлоза, 56,00 мг маккажўхори крахмали,\n1,00 мг магний стеарати, 2,00 мг коллоид кремний диоксиди.\nҚобиғининг таркиби: 8,00 мг универсал қоплама*.\n*- универсал қоплама таркиби: гипромеллоза, титан диоксиди, полиэтилен оксиди, тальк.\nТаърифи: плёнка қобиқ билан қопланган, деярли оқ рангли, думалоқ, икки томонлама қавариқ таблеткалар.\nФармакотерапевтик гуруҳи: ностероид яллиғланишга қарши воситалар (НЯҚВ)\nATX коди: M01AB15\nКеторолак трометамини – яққол ифодаланган оғриқсизлантирувчи таъсирга эга ностероид яллиғланишга қарши восита. Кеторолак яққол ифодаланган оғриқсизлантирувчи таъсир кўрсатади, шунингдек яллиғланишга қарши ва иситмани туширувчи ўртача таъсирга эга. Таъсир этиш механизми энг аввало периферик тўқималарда циклооксигеназа-1 ва циклооксигеназа-2 ферменти фаоллигини носелектив сусайтириш билан боғлиқ бўлиб, бунинг натижасида простагландинлар – оғриқни сезиш, терморегуляция ва яллиғланиш модуляторлари биосинтези тормозланади. Кеторолак –S- ва +R-энантиомерларнинг рацемик аралашмасини ифодалайди, бунда оғриқсизлантирувчи таъсири –S-энантиомер билан боғлиқ.\nПрепарат опиоид рецепторларга таъсир кўрсатмайди, нафас олишни сусайтирмайди, дорига боғланиб қолишни келтириб чиқармайди, седатив анксиолитик таъсирга эга эмас. Оғриқсизлантириш таъсири кучига кўра морфин билан таққосланса бўлади, бошқа ностероид яллиғланишга қарши воситалардан сезиларли даражада устун туради. Ичга қабул қилинганидан кейин оғриқсизлантириш таъсирини бошланиши мос равишда 1 соат ўтгач қайд этилади, максимал таъсирига 2-3 соат ўтгач эришилади.\nИчга қабул қилинганида кеторолак меъда-ичак йўлларида яхши сўрилади. Қон плазмасида Cmax концентрацияси 0,7-1,1 мкг/мл ни ташкил этади ва унга препарат 10 мг дозада оч қоринга қабул қилинганидан кейин 40 минут ўтгач эришилади.\nПлазма оқсиллари билан боғланиши 99% ни ташкил этади.\nБиокираолишлиги 80-100% ни ташкил этади. Ичга қабул қилинганида Css га эришиш вақти суткада 4 марта қўлланилганида (субтерапевтик дозадан юқори)– 24 соат. 10 мг дозада ичга қабул қилинганидан кейин Css0,39-0,79 мкг/мл ни ташкил этади.\nТақсимланиш ҳажми 0,15–0,33 л/кг ни ташкил этади. Буйрак етишмовчилиги бўлган пациентларда тақсимланиш ҳажми S-энантиомер учун икки марта ва R-энантиомер учун 20% га оширилиши мумкин.\nКўкрак сутига ажралиб чиқади: она 10 мг кеторолакни ичга қабул қилганида она сутида Cmax га биринчи доза қабул қилинганидан кейин 2 соат ўтгач эришилади ва у 7,3 нг/мл ни ташкил этади, кеторолакнинг иккинчи дозаси қўлланилганидан кейин 2 соат ўтгач (препарат суткада 4 марта қўлланилганида) Cmax 7,9 нг/мл ни ташкил этади.\nЮборилган дозанинг 50% дан ортиғи фармакологик фаол бўлмаган метаболитларни ҳосил қилган ҳолда жигарда метаболизмга учрайди. Глюкуронидлар ва р-гидроксикеторолак асосий метаболитлари бўлиб ҳисобланади. 91% сийдик билан (40% метаболитлар кўринишида), 6% ахлат билан чиқарилади.\n10 мг препарат ичга қабул қилинганидан кейин буйрак фаолияти нормал бўлган пациентларда T1/2 2,4-9 соат (ўртача 5,3 соат) ни ташкил этади. Ярим чиқарилиш даври T1/2 кекса пациентларда узаяди ва ёшларда қисқаради. Жигар фаолияти T1/2 таъсир кўрсатмайди. Буйрак фаолиятини бузилиши бўлган пациентларда қон плазмасида креатинин концентрацияси 19-50 мг/л (168-442 мкмоль/л) бўлганида T1/2 10,3-10,8 соатни, янада яққол ифодаланган буйрак етишмовчилигида 13,6 соатдан кўпни ташкил этади.\n10 мг дозада мушак ичига юборилганида пациентларда умумий клиренс соатига 0,025 л/кг ни; қон плазмасида креатинин клиренси 19-50 мг/л бўлгани ҳолда буйрак етишмовчилигида 10 мг қабул қилинганида соатига 0,016 л/кг ни ташкил этади.\nГемодиализ билан чиқарилмайди.\nКучли ва ўртача ифодаланган оғриқ синдроми: шикастланишлар, тиш оғриғи, операциядан кейинги даврда оғриқлар, онкологик касалликлар, миалгия, артралгия, невралгия, радикулит, суяк чиқишлари, чўзилишлар, ревматик касалликларда қўлланилади.\nКеторолак овқатлангандан кейин 30-60 минут ўтгач оғриқ синдромининг оғирлигига қараб бир марта ёки бир неча марта ичга қабул қилинади.\nИчга қабул қилишда тана вазни 50 кг дан ортиқ 16 ёшдан 54 ёшгача бўлган пациентларга тавсия қилинадиган доза биринчи марта қабул қилиш учун 20 мг ни, яна кунига 4 марта 10 мг ни, аммо кунига 40 мг дан ортиқ бўлмаган ҳолда ташкил этади.\nТана вазни 50 кг дан кам бўлган катта ёшдаги пациентлар учун ёки буйрак етишмовчилиги мавжуд бўлганида тавсия этиладиган доза биринчи марта қабул қилиш учун 10 мг ни ва ундан кейин кунига 4 марта 10 мг ни, аммо кунига 40 мг дан ортиқ бўлмаган ҳолда ташкил этади.\nМаксимал суткалик доза 40 мг ни ташкил этади.\nДаволаш давомийлиги препарат ичга қабул қилинганида 5 кундан ошмаслиги керак.\nТез-тез – >3%; тез-тез эмас – 1-3%; кам ҳолларда – < 1%.\nОвқат ҳазм қилиш тизими томонидан: тез-тез (айниқса анамнезда МИЙ эрозив-ярали шикастланишлари бўлган 65 ёшдан катта кекса пациентларда) – гастралгия, диарея; тез-тез эмас – стоматит, метеоризм, қабзият, қусиш, меъдани тўлиб кетиши ҳисси; кам ҳолларда – иштаҳани пасайиши, кўнгил айниши, МИЙ эрозив-ярали шикастланишлари (шу жумладан тешилишлар ва/ёки қон кетиши билан кечганида – абдоминал оғриқ, эпигастрал соҳада спазм ёки ачишиш, мелена, қон қусиш ёки «кофе қуйқаси» туридаги қусиш, кўнгил айниши, жиғилдон қайнаши), холестатик сариқлик, гепатит, гепатомегалия, ўткир панкреатит.\nСийдик чиқариш тизими томонидан: кам ҳолларда – ўткир буйрак етишмовчилиги, белда оғриқ, гематурия, азотемия, гемолитик-уремик синдром (гемолитик анемия, буйрак етишмовчилиги, тромбоцитопения, пурпура), тез-тез сийиш, сийдик ҳажмини ошиши ёки камайиши, нефрит, буйрак генезли шиши.\nМНТ ва периферик нерв тизими томонидан: тез-тез – бош оғриғи, бош айланиши, уйқучанлик; кам ҳолларда – асептик менингит (шу жумладан иситмали қалтираш, кучли бош оғриғи, тиришишлар, бўйин ва/ёки бел мушаклари ригидлиги, юқори фаоллик (шу жумладан кайфиятни ўзгариши, хавотирлик), галлюцинациялар, депрессия, психоз.\nЮрак-қон томир тизими томонидан: тез-тез эмас – артериал босимни ошиши; кам ҳолларда – ҳушдан кетиш.\nНафас олиш тизими томонидан: кам ҳолларда – бронхоспазм, диспноэ, ринит, ўпка шиши, ҳалқумни шиши (шу жумладан ҳансираш, нафас олишни қийинлашиши).\nСезги аъзолари томонидан: кам ҳолларда – эшитишни пасайиши, қулоқларда жаранглаш, кўришни бузилиши (шу жумладан кўришни хиралашиши).\nҚон яратиш тизими томонидан: кам ҳолларда – анемия, эозинофилия, лейкопения.\nҚон ивиши тизими томонидан: кам ҳолларда – операциядан кейинги ярадан қон кетиши, бурундан қон кетиши, ректал қон кетиши.\nТери қопламалари томонидан:тез-тез эмас – тери тошмаси (шу жумладан макулопапулёз тошма), пурпура; кам ҳолларда – эксфолиатив дерматит (шу жумладан қалтирашли/қалтирашсиз иситма, терини қизариши, зичлашиши ёки кепакланиши, танглай безларининг шишиб кетиши), эшакеми, Стивенс-Джонсон синдроми, Лайелл синдроми.\nАллергик реакциялар: кам ҳолларда – анафилаксия ёки анафилактоид реакциялар (шу жумладан юз териси рангини ўзгариши, тери тошмаси, эшакеми, терини қичишиши, тахипноэ ёки диспноэ, қовоқлар шиши, периорбитал шиш, ҳансираш, нафас олишни қийинлашиши, кўкрак қафасида оғирлик ҳисси, ҳуштаксимон нафас олиш).\nБошқалар: тез-тез – шишлар (шу жумладан юз, болдирлар, тўпиқлар, бармоқлар, товонлар шишлари), тана вазнини ошиши; тез-тез эмас – кучли терлаш; кам ҳолларда – тилни шиши, иситмали қалтираш.\nКеторолакка, ёрдамчи моддаларга ёки бошқа НЯҚВ ларга юқори сезувчанликда; МИЙ эрозив-ярали шикастланишлари фаол фазада бўлганида ёки меъда-ичакдан қон кетганида, яралар ҳосил бўлганида ёки анамнезда уларнинг тешилишлари бўлганида; яққол ифодаланган юрак, жигар етишмовчилигида ёки жигар касаллигининг фаол фазасида, ўртача ва оғир даражадаги буйрак етишмовчилигида (креатинин клиренси минутига 30 мл дан кам); геморрагик диатезда, қон ивишини бузилишида; бронхиал астма, қайталанувчи бурун полиплари ва бурун ёндош бўшлиқлари ва ацетилсалицил кислотаси ёки бошқа НЯҚВ таъсирини ўзлаштираолмаслик биргаликда келганида (шу жумладан анамнезда); астма, бронхоспазм, ринит, ангионевротик шиш каби аллергик реакцияларда, шу жумладан НЯҚВ ни қабул қилишдан келиб чиққан аллергик реакцияларда, ёки НЯҚВ ни қабул қилишдан келиб чиққан эшакемида (анамнезда); ацетилсалицил кислотасини, бошқа НЯҚВ ни қабул қилаётган пациентларда; гиповолемияда, сувсизланишда; қон кетишларда ёки уларни ривожланишининг юқори хавфида; гиперкалиемияда; ҳомиладорлик (III уч ойлиги) ва лактация даврида; 16 ёшгача бўлган болаларда (хавфсизлик бўйича маълумотлар йўқ) қўллаш мумкин эмас.\nБронхиал астмада, меъда-ичак токсиклигини оширувчи омилларнинг мавжудлигида; алкоголизм ва тамаки чекишда; холециститда, операциядан кейинги даврда, сурункали юрак етишмовчилигида, шиш синдромида, артериал гипертензияда, буйрак дисфункциясида (зардобда креатинин даражаси 50 мг/л дан кам бўлганида); холестазда, фаол гепатитда, сепсисда; тизимли қизил югурикда, бошқа ностероид яллиғланишга қарши препаратлар билан бир вақтда қўлланилганида; юракнинг ишемик касаллигида, бош мияда қон айланиши бузилганида; дислипидемия/гиперлипидемияда, қандли диабетда; периферик артериялар касалликларида; сурункали буйрак етишмовчилигида (креатинин клиренси минутига\n30-60 мл), анамнезда меъда-ичак йўлларининг ярали шикастланишларида, H. Pylori инфекцияси мавжуд бўлганида; ностероид яллиғланишга қарши препаратларни узоқ вақт қўлланилганида; оғир соматик касалликларда; орал глюкокортикостероидларни (шу жумладан преднизолонни), антикоагулянтларни (шу жумладан варфаринни), антиагрегантларни (шу жумладан клопидогрелни), серотониннинг селектив ингибиторлари (шу жумладан циталопрам, флуоксетин, пароксетин, сертралинни) бирга қўлланганида, кексаларда (65 ёшдан катта), ҳомиладорликда эҳтиёткорлик билан қўллаш керак.\nПарацетамол билан бирга буюрилиши нефротоксикликни, метотрексат билан бирга буюрилиши гепато- ва нефротоксикликни оширади.\nКеторолак бошқа НЯҚП лар, кальций препаратлари, глюкокортикоидлар, этанол, кортикотропин билан бир вақтда қўлланиши меъда-ичак йўлларида яралар ҳосил бўлишига ва меъда-ичакдан қон кетишлар ривожланишига олиб келиши мумкин.\nБилвосита антикоагулянтлар, гепарин, тромболитиклар (алтеплаза, стрептокиназа, урокиназа), антиагрегантлар, цефоперазон, цефотетан ва пентоксифиллин билан бир вақтда буюрилиши қон кетиши хавфини оширади. Гипотензив ва диуретик препаратлар таъсирини пасайтиради (буйракларда простагландинлар синтези пасаяди).\nКеторолак ва метотрексат фақат метотрексатнинг паст дозаларидан фойдаланилганда бирга буюрилиши мумкин (метотрексатни қон плазмасида концентрациясини назорат қилиш керак).\nБошқа нефротоксик дори воситалари (шу жумладан олтин препаратлари) билан буюрилганида нефротоксиклик ривожланиши хавфи ошади.\nПробенецид ва каналчали секрецияни блокловчи дори воситалари кеторолак клиренсини пасайтиради ва қон плазмасида унинг концентрациясини оширади.\nНаркотик анальгетиклар таъсирини оширади.\nМиелотоксик дори воситалари препаратнинг гематотоксиклиги ҳолатларини кучайтиради.\nПрепарат буюрилишига қадар анамнезда ностероид яллиғланишга қарши препаратларга (НЯҚП) дори аллергияси мавжудлиги ҳақидаги масалага ойдинлик киритиш зарур. Аллергик реакциялар юзага келиши хавфи туфайли биринчи доза шифокорнинг синчков назорати остида юборилади.\nГиповолемия нефротоксик ножўя реакциялар хавфини оширади.\nЗарурат бўлганида у наркотик анальгетиклар билан мажмуада юборилиши мумкин.\nУни премедикация, наркозни тутиб турувчи дори воситаси сифатида қўллаш тавсия этилмайди.\nОрганизмда суюқликни ушланиб қолиши, юрак фаолиятини декомпенсацияси, артериал босимни ошиши бошқа ностероид яллиғланишга қарши препаратлар билан ўзаро таъсирда кузатилиши мумкин. Тромболитик агрегацияга таъсири 24-48 соатдан кейин тўхтатилади. Ундан парацетамол билан бир вақтда 5 кундан ортиқ фойдаланиш керак эмас.\nҚон ивишини бузилиши бўлган пациентларда тромбоцитлар сони мониторингини мунтазам олиб бориш тавсия этилади, бу гемостазни синчков назорат қилиниши талаб қилинадиган операциядан кейинги беморлар учун айниқса муҳим.\nУзоқ вақт давомида даволашда (сурункали касалликлари бўлган пациентларда) ва перорал дозалар кунига 40 мг дан юқори оширилганида наркотиклар асоратлари хавфи ошади.\nАнтацидлар, мизопростол, омепразол НЯҚП-гастропатия хавфини пасайтириш учун буюрилади.\nДаволаш курси вақтида автотранспортни бошқаришда ва юқори даражада диққат-эътиборни ва психомотор реакциялари тезлигини талаб қиладиган потенциал хавфли фаолият турларини амалга оширишда эҳтиёт бўлиш зарур. Минимал самарали дозасидан кеторолакни қабул қилишда нохуш таъсир хавфини пасайтириш учун фойдаланиш керак.\nСимптомлари: Уйқучанлик, кўнгил айниши, эпигастрал оғриқлар, бош айланиши, бош оғриғи, кўришни бузилиши, кам ҳолларда – кома, тиришишлар, меъда-ичакдан қон кетиши, артериал босимни пасайиши ёки буйрак етишмовчилиги, метаболик ацидоз.\nДаволаш: Пациентларда симптоматик ва тутиб турувчи даволаш ўтказилиши керак. Дозани ўткир ошириб юборилганида препарат кўпи билан 1 соат олдин қабул қилинганлиги шарти билан меъдани тозалаш, қусишни чақириш зарур. Фаоллаштирилган кўмирни қабул қилиш ва профилактика воситаси сифатида Н2–гистамин рецепторлари блокаторларини буюриш лозим.\n10 та таблеткадан алюминийли фольгадан тайёрланган блистерда, 1 ёки 2 та блистер давлат ва рус тилларидаги йўриқномаси билан бирга картон қутига жойланган.


Илмий-техник лойиҳалар танлови\nТошкент +14,3 °C\n20 Ноя 2019 3309\nЎзбекистон Республикаси Инновацион ривожланиш вазирлиги ва Ҳиндистон Республикаси Фан ва технологиялар вазирлиги ҳамкорликдаги илмий-тадқиқот лойиҳалар танловини эълон қилади.\nЛойиҳаларни бажариш Ўзбекистон Республикаси Инновацион ривожланиш вазирлиги ва Ҳиндистон Республикаси Фан ва технологиялар вазирлиги ўртасида имзоланган ҳамкорлик шартномаси доирасида амалга оширилади.\nТанловда иштирок этиш истагини билдирган олий таълим ёки илмий-тадқиқот муассасалари Ҳиндистон Республикасидан лойиҳани амалга ошириш бўйича ҳамкор топишлари лозим. Танловга ҳар икки томондан лойиҳалар тақдим этилиши шарт.\nЭкспертиза натижалари бўйича бир томонлама ёки иккала томондан ҳам молиялаштириш рад қилинган лойиҳалар танловдан четлаштирилади.\nУшбу танлов илм-фаннинг куйидаги йўналишлари бўйича ўтказилади:\n1. Қишлоқ хўжалиги, озиқ-овқат маҳсулотлари ва технологиялари;\n2. Муҳандислик фанлари;\n3. Информатика ва коммуникацион технологиялар, амалий математика, маълумотлар базаси ва технологиялари;\n4. Соғликни сақлаш ва тиббиёт технологиялари;\n5. Материалшунослик фанлари;\n6. Табиий фанлар ва биотехнологиялар;\n7. Физика ва астрофизика;\n8. Энергия, сув, иқлим ва табиий ресурсларга оид фанлар.\nЛойиҳаларни тақдим қилиш муддати: 2020 йил 14 февралгача.\nЛойиҳани амалга ошириш муддати 36 ойдан ошмаслиги лозим.\nИнновацион ривожланиш вазирлиги томонидан ҳар бир лойиҳага йилига кўпи билан 500 миллион сўм ажратилади.\nТанловга ҳужжат топшириш талаблари ва лойиҳа шакли шу ердан кўчириб олинади. Ариза шакли тўлиқ инглиз тилида тўлдирилиши ва белгиланган муддатдан кечиктирмай Инновацион ривожланиш вазирлигига тақдим этилиши лозим.\nТанлов натижалари 2020 йилнинг май ойида Инновацион ривожланиш вазирлигининг расмий веб-сайтида эълон қилинади.\n«Tashkent Law Spring» яна сизни кутади!\n2020 йилнинг 23-25 апрель кунлари Тошкент шаҳрида «Tashkent Law Spring» II Халқаро юридик форуми бўлиб ўтади.\nУшбу тадбирдан кўзланган асосий мақсад, жойларда қишлоқ хўжалиги маҳсулотларини ишлаб чиқарувчи ва қайта ишловчи корхоналар, лойиха ва тадқиқот институтлари, чакана савдо, асбоб-ускуналар ва технологияларни етказиб берувчи ташкил…\nОАВ вакиллари учун “Энг яхши молиявий таълим мавзусида танлов”\nТанловнинг асосий вазифаси оммавий ахборот воситалари эътиборини аҳолининг молиявий саводхонлигини ошириш мавзусига қаратиш ва 2019 йилнинг\n26 Янв 2020 17378\n1 Фев 2020 6379\n6 Фев 2020 5024\n2 Фев 2020 4643\n25 Янв 2020 3790\n7 Фев 2020 3730\n14 Фев 2020 3375\n6 Фев 2020 3252\n6 Фев 2020 3225\n21 Фев 2020 3180\n1 Фев 2020 2558\n6 Фев 2020 2485\n6 Фев 2020 2204\n1 Фев 2020 2016\n4 Фев 2020 1831\n4 Фев 2020 1719\n31 Янв 2020 1652\n4 Фев 2020 1571\n25 Янв 2020 1563\n1 Фев 2020 1563


Хитойлик жазманидан туғилган ўғлини қарзларни тўлаш мақсадида сотиб юборди\n12:54 / 08.02.2017\nХитойлик эркак жазманидан туғилган ўғлини қонуний хотинининг қарзларини тўлаш мақсадида сотиб юборди, деб хабар бермоқда Sina портали.\nХабарга кўра, Чэнь фамилиялик 34 ёшли эркак 2012 йилда қонуний никоҳида ўғил фарзандли бўлган. Порталнинг таъкидлашича, оилада яхши бизнес юритилган. Кейинчалик эркак Цзянси вилоятидан ўзига жазман топиб, ундан 2014 йилда ўғил фарзандли бўлди.\nЧэнь муаммолар туфайли ўз дўконларидан аксариятини ёпиб, катта қарзга ботганида жазмани томонидан туғиб берилган ўғлини, уни боқа олмагани туфайли бегона оилага асраб олишга бермоқчи бўлган. Бироқ аёл бу таклифни рад этди.\n2016 йилнинг октябрида қонуний хотини қарзларни қайтариб бериш бўйича кўплаб талаблардан сўнг ўз жонига қасд қилишга ҳаракат қилди. Шунда эркак интернет орқали иккинчи ўғлини 6,5 минг долларга сотиб юборди. У маблағнинг 3,4 минг долларини рафиқасига қарзларни тўлаши учун берган бўлса, қолган пулларни ўзида олиб қолди.\nКейинчалик полиция сотиб юборилган болани онаси қайтариб берди, Чэнь эса болани сотиш бўйича айбланиб, суд олдида жавоб берди. Унинг маълум қилишича, қонуний рафиқаси томонидан дунёга келтирилган ўғлини кўпроқ яхши кўрган экан. Эркакка қандай жазо тайинлангани номаълум.\nХитой одам савдоси


Зино эмас, бериб қўйдим дейилади! 18+ - 11 Мая 2014 - Sayyod.com\nЗино эмас, бериб қўйдим дейилади! 18+ Muhlis Minbari\nАссалому алейкум хурматли Сардор ака. Хозир ёзвотганларими жудаям кўп ўйладим "ёзимикин, ёзмимикин" диб. Лекин ичимда асраб юрган энг оғриқли, афсуслага тўла дардларимни сиз билан бўлишгим келди. Мандан маслахатизи аямен илтимос. Балки мани енгилтак қиз диб ўйларсиз, балки тушунарсиз, балки тушунмассиз... Лекин жудаям кеч хатоларимни тўғирлашга. Жудаям котта стрессдаман 1,5йилдан бери. Гунохларим оғир жудаям. Худойим кечирармикин мани...\nШу шу ўқишда бир биримизни кўриб қосек караб ўтиб кетадиган бўлдик. Каникул бошланди. Манга соц.сетьдан дружба ташадила. Кўриб хурсан бўлиб кеттим. Принять килдим. Хуллас шунақа қилиб танишдик. 1 хафталадан кейин номеримни сўрадила. Бермадим. Каникул тугаб ўқиш бошланди. Сессия пайтида улани кўриб қолдим. Саломлашиб ўтиб кеттим. Экзамен топшириб уйга келдим. Бегона номердан смс келди. Юрагим сезди Шохрух акам. Номеримни обший знакомий ўртоғимдан оганаканла. Шу билан муносабатимиз бошланиб кетти. Жудаям бахтли эдик. Ушанда умуман уйламагандим хаётимда бунчали ўзгаришла бўлиб кетади диб... Хаммаси Шохрух акам ўқишдан хайдалишидан бошланди. Қанча югурсегам иложи бўмади. Кейин оталарини ишида проблема чикди. Хамма ишлари орқага кетиши бошлади. Шу орада иккаламиз зино қилдик. Киз боламасман.\nСани ташаб кетмиман, ўйланаман, ниятим жиддий дидила. Ўша воқеадан кейин манга нисбатан жудаям қаттиққўл бўлиб қолдила. Эртаю кеч гаплашамиз, ўқишда беганалани овози эшитилса ким билансан диб уршадила. Неччи марта қимаган ишим учун гап эшитдим. Мани умуман чунмидила баъзида. Характерлари жудаям оғир. Почти хар куни уршамиз. Тўйиб кетганман. Хар сафар айб манда бумасаям ялинаман ярашилик диб. Севмилла мани диёмиман. Кайфиятлари яхши пайтда уладан мехрибони, яхшиси йук. Шу гунохим мани ичимми евотти. Ота онам билишмиди халигача. Йиғлайвериб, буёғи нима булишини ўйлавуриб еб тугатдим асабларими. Депрессиядан чиқомиямман.\n1 марта хаммасига қўл силтаб ўзимми ўлдиришгаям харакат қилдим. Адам қуткариб қолдила. Дунё кузимга тор кўринвотти. Худойим мани кечирармикин? Уни олдига борганда қанака жавоб бераман? Адам унга тегишимга рози бўлармикинла?\nАсли вилоятлик ота онам. Фарзандла Тошкентда туғилиб котта бўганмиз. Шохрух акам хам вилоятлик. Жудаям тўсиқла кўп бирга бўлишимизга. Уйимдигила вилоятга беришмиди. Шу учун у уйини сотиб Тошкентдан уй омоқчи. Ўкишга киромади хали. Қўлида иши йўқ. Оиласиям қийналиб қолишган. Адаси билан яшашмиди. Ман учун харакат қивотти. Уйимга совчила келиб тинч қўйишмияпти. Ойим гаплашишимизи биладила. Эртага унга тегсен қийналасан дидила хар тарафлама, ўйлаб кўр санда танлаш хуқуқи бор дидила. Мани ахволимми билмаганлари учун. Нима қисамикин? Бошим қотган. Ўйлаб ўйимга етомиямман. Ўйлашдан чарчадим. Хар куни сиқилишдан чарчадим. Хичам уйламагандим ман шунақа ахволга тушаман диб. Худойими узи кечирсин билиб билмасдан қилган гунохларимизи...\nВой Шохрухакейззи қора костюм шимларию қора галстукларидан. Вой ўшандаёқ ечинтирбўпсиз уже хаёлан галстукидан тортиб тортиб.\nТавба...еб қўйганингиздан кейин уришмасинми? Унга иштонингиз тушиб кетганидан кейин қани гарантия бошқасига тушиб кетмаслигига, албатта ишонмайди. Қайси нормал қиз никохгача "бериб" қўяди?\nЭ ўлсин шу севги, агар уни хаёси бўлмаса.\nСевганиззиям кўнглига шу "инанапопи" сиғибдиде а, отасини иши орқага кетиб ўзи институтдан хайдалвотганида? Ё у стрессни шунақа енгармикин? Майли у тушунарли, сизчи? Ё Сиз шунақа "успокаивать" қиласизми?\nБред какойто. Зино қилдик, қиз боламасманмиш... бериб қўйдим дейилади, бериб!\nЖа мода бўлибди ўзимми ўлдираман дейиш. Бу зиноингиз олдидаги ўзини жонига қасд қилиш гунохини биласми қай қадар? Ўзини жонига қасд қилинган у дунёда умуман кечирилмайди! Хамма гунохни авф этилиши мумкину, аммо шуниси хеч қанақасига, эшшак калласида кетилади деб эшитганман. Бу шунчаки катта гунохмас, бу кечирилмас гунох! Жаноза хам ўқилмайди .\nБечора ота... Ўзим отаман, майли ўғилни бўлсаям, аммо иккинчи ойга қараб кетяпмизу, хозирданоқ фарзандни машшаққатини, унга берилаётган диққат ва мехрни сезиб....эх... Шўрлик ота, хам дунёга келтирсин, хам котта қилсин, едирсин ичирсин, қизи бўлса кимгадир бериб қўйсин. Отасини хурматию шаънига тупуриб қўйсин а?!\nШариат хукмини шу пайтлар устун қўяман бору...тошбўронам кам!\nСевганда, ётганда эсламаган Худони фақат оғир кунда эслаймиз а?) Ўшанда Худони беникох жинсий алоқага бўлган хукмини эсламадингизми?\nМайли урушаман десам роса тилимми қичитдизу, шунақа чиройли нарсалар ёзардиму, итак депрессияда экансиз. Тағин "маслахатим"дан у бу нарса бўлиб қолса ман жавобгар бўлмай. Рости энсам қотти хатизданам воқеянгизданам.\nЮқорида айтганимдек, Шохрух акезлани сизга бўлган қўрслиги оддий норма! Тўппа тўғри тушунибсиз, тилингиз қисиқлигидан! Еб қўйганиздан! Қўпол бўлсаям яна қайтараман: бериб қўйганингиздан! Сизга уже кафолат йўқ! Яна кимнидир галстук костюм шимда кўриб қолсангиз шартта ечинвормаслигингизга йўқде кафолат.\nОсон эканде севишам беришам... костюм шим галстук таққанларни кўрмай ўсганмисиз нима бало?! Бир таърифлабсизки...камари қолиб кетибди туфлиги билан.\nТамом, умрингизни охиригача (агар уйланса) чидашингизга тўғри келади, бу сизни ўша пайтда эхтиросни деб ибодан воз кечганингиз учун жазо!\nБир амаллаб уйлансин энди у, миясига уриб чидаб туролмаган маъшуқангиз. Қийналганми, қийналмаганми, пули борми йўқми, фарқи йўқ, эрке бўлиб никох қилиб халоллаб олсин, бу уни мажбурияти!\nСизни уни холати умуман безовта қилмасин, ечинворганингизда безовта қиладиган бошқа нарсаларни ўйлаш керегийди. Энди сизни ишингиз чидаш ва уйдагиларни у билан биргаликда амаллаб кўндириб, унга турмушга чиқиш!\nУйдагилар хечқанақасига рози бўлмаса, хаммасини онангизга айтиб беринг, тамом, истайсизми йўқми унга турмушга беришади, фақат аввалига яхшилаб ота-онангиздан калтак ейишингиз хам мумкин. Хаққоний тарзда албатта, баттар бўлинг, лекин бу керак ва мухим нарса! Роса уришли қизсиз...узр уже жувон!\nНима деб ўйлагандингиз, хамма нарсага осонликча истаганимча эришаман дебми? Чидааайсиз! Емоқни қусмоғи бор!\nОта онангиз хеч қанақа оқ-поқ қилишмайди, хавотирланманг, ман хозир эээнг ёмонини хисобга олиб маслахат бервомман, унгача албатта иккалангизам курашинг хақиқатни ошкор этмасдан тўй қилишга. Бўлмасагина айтишга мажбурсизлар!\nБунақа пайт ота онани оқ қилишдан кўра, қизини номини бўлғамасдан ўша бузиб қўйганга турмушга бериб юбориш энг мухим ва қулай холатдир.\nШарманда бўлгандан кўра, шартта ўшанга турмушга бериб , сиздака қиздан қутулганам яхшироқ уларга. Мана шунақа оқ қилиш бўлади.\nЖинсий алоқада уялмай қўрқмадингизми, энди хатосини хам тузатишда қўрқмай курашинг! Хар бир жазосини борича ва лойиқлигингизни билиб қабул қилинг.\nКейин, нима бўлса ўзимми ўлдираман деяверманг. Қиладиган одам йўлини қилиб қилади. Зино пайтида хеч ким қутқариб қолмабдику))\nШармсорликдан кўра отангиз сизни қутқариб қолмагани тузукроқ эди ўзи. Ха майли, тирик эканмиз, ўлимдан бошқасини тузатиш учун хамиша имкон бор!\nТурмушга чиқинг, бахтли бўлинг. Қиз туғсангиз шунақанги тарбиялангки, сизни хатоингизни қайтармасин!!!\n1 samad (12-Окт-2014 02:48)\nozingni oldirish bn ish xal boladimi. Senku ozingni oldirsang olasan ketasan xosh ota onang qanaqa axvolga tushadi . Meditsina rivojlangan xozir ... yordam sorab boring genekologga . ish bitti shu bn ozgina xarajat . Bu xaqiqat\n2 Nozik (13-Окт-2014 19:31)\nКилгиликни килиб куйиб узими улдираманга утади улдирасю бу беш кунли дунёдан кутилар у дунёда борганда чи? бунака узини улдирганлар дозахга хам раво курилмаслигини билмедими булар. Хаммага Аллохни узи инсоф берсин е.\n3 Azimwox (07-Ноя-2014 03:58)\n4 ловйер (29-Ноя-2014 18:49)\nқонуний никоҳдан ўтинглар ва уйдагиларга никоҳланганингизни айтинг. Бошқа сабалар оғир оқибатларга олиб келганлигини ўзингиз айтингиз. чунки севги муҳаббат муқаддас туйғудир. ўшанда ҳеч кимдан маслаҳат олмагансиз ўзингиз бир қарорга келгансиз. энди ҳам қарор чиқаришни иккингиз ҳал этасизлар.\n5 Saddambek (14-Окт-2015 11:33)\nAssalomu alaykum. Yozilgan xabarlarni o'qib chiqdim. Qilgan ishingizni oqlamayman. Lekin nima bo'lganda ham bo'lar ish bo'libdi. Endi buyog'iga Allohdan kechirishini so'rab, yaxshi taqdir so'rab yashang. Sardor okani gaplari ham to'g'ri, harakat qiling. Kimnidir bemani maslaxatlariga hop deb hayotizni barbod qilmang, Shoxruh akangizni qo'polligi ham oxirigacha bo'lmaydi. Agar siz yaxshi muomalada bo'lsangiz, to'g'ri yashasangiz hech ham qopol so'zlar bo'lmaydi.


Туркия қўшни давлатлар ерларига даъво қилмайди, лекин истиснолар борHaqida.net\nHome Dunyo Туркия қўшни давлатлар ерларига даъво қилмайди, лекин истиснолар бор\n«Биз қўшни давлатлар дахлсизлигига тажовуз қилмаймиз», — деган туркияликлар раҳбари Греция бош вазири Алексис Ципрас билан учрашув вақтида. Сиёсатчиларнинг учрашуви NTV телеканалида трансляция қилинган.\n«Лозанна келишувида айрим тушунарсиз жиҳатлар мавжуд. 94 йил олдин тузилган келишув нафақат Туркия ва Грецияга, яна 11 давлатга тааллуқли. Ўтган йиллар давомида дунё ўзгарди, Туркия ва Греция ўртасида ҳам кўп нарса ўзгарди. Мен халқаро ҳуқуқни яхши тушунаман, айтишим мумкинки, шартнома шартларини янгилаш мумкин ва биз буни қиламиз. Бунинг учун ўзаро келишиб олишимиз кифоя қилади. Дунё тажрибасида бунга мисоллар кўп», — деган Эрдўған Афинада Греция президенти билан учрашув чоғида.\n«Бизнинг қирғоққа у ердаги овозлар эшитилиб туради. У ерда бизнинг масжидлар ва бошқа қадамжолар жойлашган», деганди Туркия президенти.\nГрециядагилар шундан кейин Лозанна келишуви ва икки давлат ўртасидаги чегаралар ҳолати тақдири хавф остида қолганини қайд этишганди. Ўшанда Греция Миллий Мудофаа вазири Панос Камменос туркияликлар президентига «хавфли қадам ташламаслик»ни ва «грек оролларидан келаётган овозларни яхшилаб тинглаш»ни маслаҳат қилганди.\nАҚШдаги мактаблардан бирида отишма рўй берди, қурбонлар бор


Хива ва Шаҳрисабз вилоят бўйсунувидаги шаҳарларга айланади\nШаҳрисабз кўринишларидан лавҳа.\nХоразм вилоятида жойлашган Хива шаҳри ва Қашқадарё вилоятида жойлашган Шаҳрисабз шаҳри вилоят бўйсунувидаги шаҳарлар рўйхатига киритилди. Ўзбекистон Олий Мажлиси Қонунчилик палатаси депутатлари 16 май кунги мажлисда ана шундай қарорга келдилар.\nБу ҳақда маълум қилган Олий Мажлис Қонунчилик палатаси матбуот хизматига кўра, ушбу чора-тадбирлар Ўзбекистон ҳудудида жойлашган жаҳон аҳамиятига молик Хива ва Шаҳрисабз шаҳарларнинг туристик салоҳиятини сезиларли даражада ошириш имконини беради.\nЎзбекистон президенти Шавкат Мирзиёев аввалроқ Хоразм ва Қашқадарё вилоятларига ташрифи чоғида Хива ва Шаҳрисабзни мустақил маъмурий бирлик сифатида этиб қайта ташкил этиш ҳамда уларни вилоят бўйсунувидаги шаҳарлар рўйхатига киритиш ҳақида топшириқ берган.


Ўзбекистон қишлоқ хўжалиги маҳсулотлари экспорти учун қатор мамлакатлар бозорлари очилди — Review.uz\nЎзбекистон қишлоқ хўжалиги маҳсулотлари экспорти учун қатор мамлакатлар бозорлари очилди\nЎзбекистон қишлоқ хўжалиги маҳсулотларини бир қатор мамлакатларга экспорт қилиш учун фитосанитария рухсатини олган. Масалан, турп етказиб бериш учун Европа иттифоқи, Япония ва Жанубий Корея бозорлари очилган.\n“Ўздавкарантин” инспекциясининг хабар беришича, Ўзбекистон қишлоқ хўжалиги маҳсулотларини бир қатор янги мамлакатларга экспорт қилиш учун фитосанитария рухсатини олган.\nУнга кўра, турп етказиб бериш учун Европа иттифоқи, Япония ва Жанубий Корея бозорлари очилган. Шунингдек, Япония ва Жанубий Кореяга сабзи экспорт қилиш ҳам режалаштирилган.\nБундан ташқари, ўзбекистонлик агрокомпаниялар Жанубий Корея, АҚШ ва Европага пиёз экспорт қилиш имкониятини қўлга киритган. Қовун экспорти учун Хитой, Япония, Ҳиндистон, Мянма ва Гана бозорлари очилган. Писта маҳсулоти эса Ҳиндистон, Филлипин, Япония, Бангладеш, Эрон, Марокаш, Покистон ва Иордания бозорларига етказиб берилиши мумкин.


Спикер ўринбосари 551 400 АҚШ долларлик маҳсулот экспорт қилган «Шеробод Агро Импекс» МЧЖга борди - Халқ сўзи\n19:28 19 Сентябр 2020 Жамият\nСўнгги йилларда мамлакатимизда озиқ-овқат хавфсизлигини таъминлаш, қишлоқ хўжалиги маҳсулотлари сифатини ва экспорт салоҳиятини оширишга бўлган ёндашув мутлақо ўзгарди. Зеро, озиқ-овқат хавфсизлиги мамлакат аҳолисини шу каби асосий маҳсулотлар билан ўзини ўзи, мустақил таъминлашга қодирлигини ифодалайди.\nШу боисдан, коронавирус пандемияси даврида озиқ-овқат хавфсизлигини таъминлаш, аҳоли бандлиги ва даромадини оширишнинг муҳим манбаи бўлган томорқачиликни ривожлантириш, томорқа майдонларига бозорбоп экинлар экилишини ташкил қилишга алоҳида эътибор қаратилди. Иссиқхона ташкил этиб, тадбиркорлик фаолиятини йўлга қўймоқчи бўлган фуқароларга имтиёзли банк кредитлари ажратиб берилди.\nХўш, бугун фуқароларимиз бу имкониятлардан қандай фойдаланяпти? Томорқаларда етиштирилаётган маҳсулотлар ички бозорларга етказиб бериляптими?\nОлий Мажлис Қонунчилик палатаси Спикери ўринбосари, ЎзЛиДеП фракцияси раҳбари А.Хаитов Сурхондарё вилоятидаги учрашувлари чоғида Шеробод туманидаги «Шеробод Агро Импекс» МЧЖда ҳам бўлиб, айни шу жиҳатларга алоҳида эътибор қаратди.\nҲозирги кунда жамият томонидан 23 гектар ер майдонида томчилатиб суғориладиган иссиқхона барпо этилган бўлиб, бу ерда помидор ва булғор қалампири етиштирилмоқда. Қувонарлиси, гидропоника усулида қурилган иссиқхонада етиштирилаётган маҳсулотлар нафақат ички бозор, балки ташқи бозорга ҳам харидоргир. Хусусан, корхона томонидан жорий йилнинг ўзида 551 400 АҚШ долларлик полиз маҳсулотлари Россия давлатига экспорт қилинган.\nА.Хаитов иссиқхона фаолияти билан яқиндан танишиб, бу ерда меҳнат қилаётган ишчилар билан мулоқот қилди.\n–Озиқ-овқат хавфсизлиги бутун дунё мамлакатлари олдида турган энг долзарб вазифалардан бири ҳисобланади, – деди А.Хаитов.– Чунки айни пайтда озиқ-oвқaт мaҳcyлoтлapигa бўлгaн тaлaб oшяпти, aҳoли coни ўсиши асносида жoн бoшигa иcтeъмoл кўпаймоқда. Демак, ихчам ва самарадор бундай иссиқхоналарни бошқа ҳудудларда ҳам ташкил этиш, аҳолининг қишлоқ хўжалиги маҳсулотларига бўлган эҳтиёжини қондириш ва энг муҳими, янги иш ўринлари яратиш лозим.\nҒалвирни сувдан кўтарадиган вақт келди\nХалқ вакили мазкур учрашуви давомида Шеробод туманидаги «Шаймон бобо» фермер хўжалиги пахта даласида ҳам бўлиб, мавсум иштирокчиларига яратилган шароитлар билан қизиқди.\nЎзаро мулоқотлар чоғида далаларда жавлон уриб меҳнат қилаётган теримчилар билан суҳбатлашиб, уларнинг ишига муваффақият тилади.\n–Юртимизда жорий йилги пахта йиғим-терими мавсуми бошланди. Айни дамда олдимизда долзарб мавсумни уюшқоқлик билан ўтказиш, аҳолини кўнгилли равишда теримга жалб этишдек ўта масъулиятли вазифалар турибди, – деди А.Хаитов.– Донишманд халқимиз айтганидек, «Ғалвирни сувдан кўтарадиган вақт келди». Ишонаманки, машаққатли меҳнатлар эвазига етиштирилган бу йилги ҳосилни сизлар билан биргаликда ёғин-сочинли кунларга қолдирмай, тез ва соз йиғиштириб оламиз.\nУчрашув давомида халқ вакили теримга жалб қилинадиган ҳашарчилар учун яратилган шарт-шароитлар билан танишиб, мавсумда меҳнат қилаётган теримчилар, фермер ва отряд раҳбарларига совға-саломлар улашди.\nМузработ «Томорқа хизмати» МЧЖни қандай муаммо қийнаяпти?\nТоморқа хўжалигида маҳсулот етиштиришни кластерлар асосида ташкил қилиш — бу қишлоқ хўжалиги маҳсулотларини ишлаб чиқариш, қайта ишлаш, маҳсулот сотиш, таъминот ва кредитлаш соҳаларини қамраб олувчи кооперация орқали томорқа ер эгаларининг бирлашувидир.\nТоморқа ер эгаларининг кластерларга бирлашиб ўз томорқаларидан фойдаланиши уларнинг меҳнати самарадорлигини бир неча маротаба оширишга имкон беради. 2018 йилдан бошлаб мамлакатимизда «Томорқа хизмати» МЧЖлар фаолияти йўлга қўйилди. Бугун эса «Томорқа хизмати» МЧЖлар негизида кластерлар ташкил этилиши орқали томорқа ер эгаларининг имкониятлари бирлашмоқда.\nА.Хаитовнинг навбатдаги учрашуви Музработ туманидаги «Томорқа хизмати» МЧЖга қарашли 1-дала дўконида давом этди. Бу ерда жамият фаолияти билан танишиб, дала дўконидаги маҳсулотлар, уларнинг сифати, сотуви, экспорти билан боғлиқ ҳолатларни кўздан кечирди.\nУчрашувда Музработ «Томорқа хизмати» МЧЖ раҳбари Олим Хуррамов АТБ «Микрокредит» банки Музработ туман филиалидан 17,5 млрд. сўм миқдорида кредит олиш учун ҳужжат топширганини, лекин кредит ажратилишида бироз муаммолар бўлаётганини айтди.\nСпикери ўринбосари бу масала юзасидан мутасаддиларга тегишли кўрсатмалар бериб, муаммони имкон қадар тезроқ бартараф этиш кераклигини таъкидлади.


Олимлар: COVID-19 одамлар томонидан яратилганига оид далиллар бор - Zamin.uz\nОлимлар: COVID-19 одамлар томонидан яратилганига оид далиллар бор\nCOVID-19 лабораторияда яратилган, шундан сўнг хитойлик олимлар «изларни яшириш учун» вируснинг кўршапалаклардан келиб чиққани тўғрисидаги версияни илгари сурган. Бу ҳақда британиялик ва норвегиялик олимлар Ангус Далглиш ва Биргер Сёренсеннинг Quarterly Reviews of Biophysics журналида чоп этиладиган янги тадқиқотида айтилган, деб ёзади «РБК».\nДалглиш ва Сёренсен вирусдан «ноёб бармоқ излари»ни ҳамда унинг бирор ишончли манбаси йўқлигига оид далилни топган.\nШундан келиб чиқиб, олимларнинг фикрига кўра, вирус фақат лабораторияда олиб борилган ишлар натижасида яратилган бўлиши мумкин. Олимлар илгари ўз тадқиқотлари натижаларини нашр этишга урингани, аммо улар вируснинг табиий келиб чиқишига ишонган илмий журналлар томонидан рад этилганини айтди.\nҲозирда бир қатор мамлакатларда COVID-19 пайдо бўлишининг версияларини қайта кўриб чиқиш зарурлиги ҳақида баҳс кетмоқда.\nТадқиқотчилар 2002 йилдан 2019 йилгача Ухань шаҳридаги лабораторияда ўтказилган тажрибаларга эътибор қаратган ва баъзилари Америка университетлари билан ҳамкорликда иш олиб борадиган хитойлик олимлар вирусни унинг юқумлилик даражасини оширадиган тарзда ўзгартириш бўйича тадқиқотлар олиб борганини аниқлаган.\nТадқиқот муаллифларининг фикрича, Хитой ғорларидаги кўршапалаклардан топилган коронавирусдан олинган «асос»га янги «қисм» қўшилган, натижада юқумлироқ ва ўлимга олиб келувчи SARS-CoV-2 пайдо бўлган.\nДалглиш ва Сёренсен томонидан аниқланган мусбат зарядга эга тўртта аминокислоталар занжири вирусга ўзгартириш киритилган бўлиши мумкинлигини кўрсатмоқда. Бу вирусга «магнит каби одам ҳужайраларининг манфий зарядланган қисмларига маҳкам ёпишиб олиши ва шу билан янада юқумлироқ бўлишига имкон беради», — дея тушунтирди норвегиялик олим.\n«Аммо магнитлар сингари мусбат зарядланган аминокислоталар бир-биридан итарилади, шунинг учун табиий равишда учрайдиган вирусларда ҳатто учта аминокислота занжири ҳам камдан кам учрайди. Тўртталик занжирнинг бўлиши эса эҳтимолдан йироқ», — деди у.\nОлимларнинг хулосаларини шарҳлар экан, юқумли касалликлар бўйича россиялик мутахассис, тиббиёт фанлари доктори Николай Малишев жуда кўплаб вируслар мавжудлигини, улар, шу жумладан, нам ва илиқ иқлимга эга Жануби-Шарқий Осиёда ҳам учрашини айтди.\n«Бундай об-ҳаво шароитда вирус РНК ва ДНКъсидаги турли хил ўзгаришлар фаол равишда юз бериши мумкин, бу эса баъзи янги қўзғатувчилар пайдо бўлишига олиб келади», — деб изоҳлади у. Олимнинг сўзларига кўра, SARS-CoV-2 табиий равишда келиб чиққан.\n«Ҳамма нарса одамлар томонидан бирон бир мақсад билан яратилган деб ишонадиганлар бор. Аммо вируснинг келиб чиқиши табиий бўлган, деб ўйлайман. Инсоният яратилганидан бери мавжуд эпидемияларнинг барчасини: ўлат, вабо ва бошқа касалликлар атайин яратилгани ҳақидаги тахминларни илгари сурадиган одамлар ҳар доим бўлган», — деди у. “Замин” янгиликларини “Telegram”да кузатиб боринг\nЯнгиликлар » Дунё » Олимлар: COVID-19 одамлар томонидан яратилганига оид далиллар бор


Galaxy J5 2017: Табиатан башанг! Пулингизга ачинмайсиз! - Terabayt.Uz\nSamsung флагманлари тан олинганига анча бўлган. Айниқса, сўнгги авлод "Galaxy S"лари нафақат муваффақиятли дизайни, балки пешқадам технологик жиҳатлари, шунингдек дастурий таъминот платформаси билан ҳам тилларга тушган. Қолаверса, компания ҳамёнга қулай туркумни ҳам ташлаб қўйгани йўқ. Кучли "Galaxy A" туркуми "J" туркуми сўнгги йилларда энг яхши сотилаётган смартфонлар тоифасига кирган. Galaxy J5 2017 ҳам оммабоп гаджетлар қаторидан ўрин эгаллади.\nЭътиборни тортадиган жозибадор смартфон яратиш — муваффақиятнинг ярми. Афтидан, Samsung дизайнерлари мана шундай тамойил асосида фикрлайдилар. 2016 йилда металл ромлар билан чекланган Galaxy J5 модели 2017 йилда тўлиқ металл корпусга жам қилинган. Дизайн ҳам энди кўзга яқинроқ.\nСмартфон кўринишидан ҳозирги "Galaxy A" ҳамда 2016 йилга мансуб S7 моделларига ўхшаб кетади. Орқа панелда антенна учун пластик улоқлар, корпусга қапишган камерани кўрамиз.\nЭргономик, яъни шаклдорлик нуқтаи назаридан смартфон ёқимли ва қўлга олганда юрак "жиз" қилади. Хусусан, унинг корпус ранглари дарров ўзига жалб қилади. Айниқса, оч кўк рангли корпус кўпчилик учун маъқул. Уни «ёмғирли осмон» ранг деб айтишади. Ёруғ хонада бу рангдаги корпус кулранг бўлиб ҳам кўриниши мумкин. Қора-кулранг, қора, тилла ранг талқинлар ҳам мавжуд.\nЭлементларнинг корпус бўйлаб жойлашуви 2016 йилги J5 Prime'ни эслатиб юборади — динамик корпуснинг ўнг томонидан, ўчириб-ёқиш тугмаси устида жойлашган. Бу дизайнда янгича ечим ва ҳозирча тўғри қарор деб қабул қилинган. Ҳар хил вазиятларда фойдаланиш учун қулай.\nSamsung Galaxy J5 2017'нинг аввалги йилги моделлардан фарқли жиҳатлари ҳам бор. Мисол учун, механик бош тугма ёнидаги сенсор клавишлар остки ёритиш чироқларидан маҳрум бўлган.\nТатбиқ қилинган қулай функциялар қаторида Home тугмасини 2 марта чертиш орқали камерани ишга туширишни айтиш мумкин. Аввалги йилги моделлардан фарқли равишда, бош тугмада бармоқ изи сканери ҳам ўрнатилган. Galaxy J5 2016'да сканер йўқ.\nШунингдек, хотира 3 тагача бармоқ изи сканерини эслаб қола олади. Бир тарафдан бу қулай ва кўпроқ бармоқ билан фойдаланиш имконини беради.\nSamsung'нинг аксарият смартфонларида бўлгани каби, бу девайсда ҳам SuperAMOLED дисплейдан фойдаланилган. Олдинги йилги модел ҳам худди шундай экран билан таъминланган. Ва, бу экран кўпчиликни ўзига тортиб туриши -- бор гап. Бу йилги моделда диагонал ва пиксел сиғимида ўзгариш йўқ — 5,2 дюйм, 1280 га 720 пиксел сиғимли.\nОстки ёритиш даражасини 6 дан 350 кд/м² гача кўтирш мумкин. Экранда мутолаа режими ҳам мавжуд. Қуёш нури остида ҳам экранни созлаб берувчи режим бор. Созламаларда ранг-тус узатишнинг 4 та режими таклиф қилинади. Экрандаги оқ тус даражасини мустақил созлаш ҳам мумкин. Қолаверса, кўк тусни пасайтирадиган фильтр ҳам бор.\nДисплей билан боғлиқ камчиликлар сирасига пикселлар сиғимининг пастлигини айтиш мумкин. Диққат билан қаралса, баъзи пикселлар кичик тўртбурчаклар шаклида кўзга ташланади. Бироқ, ёрқин ва тўйинган ранг узатиш, контраст ўз ишини қилади. Қуёш остида ҳам экрандан бемалол фойдаланиш мумкин.\nУмуман олганда, Samsung Galaxy J5 2017'нинг экрани яхши ва Full HD матрицали рақиблари билан солиштирганда, ёмон эмас. AMOLED экран бўлса ҳам, смартфонда Always on Display, яъни баъзи маълумотлар акс этиб турадиган "мунтазам фаол экран" функциясининг йўқлиги таассуфли.\nАппарат платформаси ва самарадорлик\nJ5 2016 модели Qualcomm Snapdragon 410 платформасида ишлаган бўлса, 2017 йилги модел бирмунча илғор — 8 ядроли Samsung Exynos Octa 7870 чипида фаолият кўрсатади. Бу чип "J7 2016" смартфонида ҳам татбиқ қилинган. Тезкор ва доимий хотира сиғими ўзгармаган — 2 ва 16 ГБ.\nСмартфонда 2 та NanoSIM карталар ва 1 та хотира картаси учун алоҳида бўлмачаларнинг мавжудлиги фойдаланувчига таскин беради.\nExynos 7870 процессори 8 ядродан биорат ва унинг частота тезлиги 1.6 ГГц.гача кўтарилади. Телефонда Mali-T830 график процессори ўрнатилган.\nExynos 7870 процессори Galaxy J7 2015’даги 7580 моделининг такомиллашган талқини ҳисобланади. Янги процессор 14 нанометрли техник жараёнга асосланган. Samsung вакиллари маълум қилганларидек, процессор чиндан ҳам энерго-тежамкорлиги билан ажралиб туради. Ҳозирча Galaxy J5 (2017) ҳамда Galaxy J7 (2016) илғор Exynos 7870 “электрон юраги”га эга ягона смартфонлар.\nMali-T830 MP2 видеокартаси эса ҳамёнбоп смартфонларда кенг татбиқ этилаётган график-тасвир процессоридир. Бу аввалги моделда татбиқ этилган видеокартадан бир оз кучлироқ.\nБенчмарк тестларида Samsung J5 (2017) самарадорликда ўзининг "хитойлик" рақиблари бўлмиш Asus ZenFone 3, Huawei Honor 8 Lite, Nokia 5'дан паст балл тўплаган.\nSpeedtest тестида маълумотлар узатиш тезлиги секундига 11,33 мегабит. Бу J3'дан 2 баробар юқори дегани. iPhone 7 Plus'да бу кўрсаткич 13,44 мегабит. Кўриниб турибдики, маълумот узатишда муаммо йўқ.\nКоммуникация имкониятлари ва дастурий таъминот\nJ5 2017'да 2 диапазонли Wi-Fi модуллари, бармоқ излари сканери, NFC модули, MST каби стандартлар мавжуд. Бу орқали компания J5 2017 имконияти Galaxy'нинг "A" ва "S" туркумларидан қолишмаслигини исботлаган.\nСмартфон Android 7.0 операцион тизими бошқарувида фаолият кўрсатади. Буни 2018 йил бошида кейинги авлод -- "Oreo"га янгилаш мумкин бўлади.\nАккумуляторнинг ток сиғими 3000 мА соат — 2016 йилги моделдан 100 мА соат кам дегани. Лекин, айтиш керакки, Exynos платформаси 14 нанометрли техник жараёнда ишлайди. Шу жиҳатдан у камроқ қувват сарф қилади. Натижада, Samsung Galaxy J5 (2017) тўлиқ қувват билан "аждоди"га қараганда узоғроқ фаолият кўрсатади.\nМисол учун, 3G-интернет, ўйин ва сурат олганда, мусиқа тинглаб, видео томоша қилганда, яъни ўта фаол фойдаланганда, Galaxy J5 (2017)'нинг тўлиқ қуввати унга 1.5-2 кунга етади.\nSamsung Galaxy J5 2017'да 2 та, ҳар бири 13 мегапикселли бош ва олд камералар ўрнатилган. Уларнинг ҳар иккаласи фоточақноқ билан таъминланган. Улар FullHD аниқлигидаги видео тасвирга оладилар. Бош камерада ёруғлик тақсимотига масъул диафрагма f/1.7, олд модулда — f/1.9. Яъни, ёмон эмас.\nАвтофокус фақат бош камерада мавжуд. Камера интерфейси анъанавий кўринишда. Ёруғлик яхши бўлса, ҳар иккала камера яхши суратга олади. Қуйидаги суратларга қараб, камера имкониятига ўзингиз баҳо беринг.\nSamsung Galaxy J5 (2017) узоққа етадиган қувватдорлиги, нафис дизайни, HD бўлса ҳам, Full HD экранлар билан деярли рақобат қилиши, ўрта даражали процессори билан диққатга сазовор.\n2017 йилнинг 22 ноябр ҳолатида "Малика"да Galaxy J5 (2017) 1 845 000 сўмдан сотилмоқда. Ундан бир оз юқори талқинга мансуб Galaxy J7 (2017)'нинг нархи эса 2 132 000 сўм. Galaxy J7 Full HD экрани, чанг ва томчидан ҳимояланган экрани билан ўзига хос.\nGalaxy J5 (2017) бозорда ASUS ZenFone 3, Honor 8 Lite, Nokia 5 ёки Huawei Nova смартфонлари билан рақобатга киришади. Улардан ягона устунлиги сифатида унинг Samsung девайси эканини айтиш мумкин.\nSamsung Galaxy J5 (2017) узоққа етадиган қувватдорлиги, нафис дизайни, HD бўлса ҳам, Full HD экранлар билан рақобат қилиши, ўрта даражали процессори билан диққатга сазовор.\nGalaxy J5 (2017) бозорда ASUS ZenFone 3, Honor 8 Lite, Nokia 5 ёки Huawei Nova смартфонлари билан рақобатга киришади. Улардан ягона устунлиги сифатида унинг ...\nasaxiy.uz 1.8 млн сўм Сотиб олиш\nСифатли металл корпус\nаккумулятор узоққ етади\nПроцессор рақибларникидан паст ва қизийди\nДисплей яхшироқ бўлиши керак эди\n#арзон смартфон #энг яхши смартфон #Samsung Galaxy J5 (2017)


2 Мар 2020 6152\nПойтахтимизнинг «Наврўз» истироҳат боғида Славян халқларининг миллий байрами — «Широкая масленица» ўтказилди.\nТадбир қизқарли викториналар, танловлар ҳам йиғилганларга манзур бўлди. Боғнинг икки тарафида чиқиш қилган «Калинушка» славян қўшиқ ансамбли, «Ветеран хор», «Қалбли куйлар», «Ивушка» халқ куйлари каби 20 га яқин санъат гуруҳлари танлов, ўйин-кулги билан барчанинг кайфиятига янада кўтаринкилик бағишлади. Рус маданий Марказининг ёш фаоллари рус халқ эртакларининг қаҳрамонларини акс эттирган томошаларни намойиш қилишди. Байрам меҳмонларига миллий таомлар — асал, калачи, чинакам самовар чойи таклиф этилди.\nЎзбекистон ва Тошкент Митрополити Викентий байрамнинг асосий ғояларидан бири бу барча инсонлар бир-бирлари билан аҳил иноқ яшашлари, яқинларига ширин сўз бўлиб ёрдамини аямасликлари эканлигини таъкидлади. Шунингдек давлатимиз томонидан диний бағрикенглик, миллатлараро тотувликка қаратилган эътиборни юқори баҳолади. Бу каби тадбирларни ўтказишда мамлакатимиз хукумати томонидан доимо амалий кўмак кўрсатилаётганини эътироф этди.


«Ибрат» фильмининг илк премьераси Тўрақўрғонда ўтказилди - Халқ сўзи\n«Ибрат» фильмининг илк премьераси Тўрақўрғонда ўтказилди\n12:00 02 Октябр 2020 Маданият\nЎз даврининг улуғ алломаларидан бўлган маърифатпарвар инсон Исҳоқхон Жунайдуллахўжа ўғли Ибратнинг бундан 120 йил аввал амалга оширган эзгу ишларининг эътирофи сифатида у туғилиб ўсган Тўрақўрғон шаҳрида рўёбга чиқарилган хайрли тадбирлардан бутун Ўзбекистон аҳли воқиф. Хусусан, Давлатимиз раҳбари ташаббуси билан бу ерда барпо этилган муҳташам Хотира мажмуаси, ундаги кўркам боғ ва хиёбон, тиллар мактаби ҳамда бошқа иншоотлар бугунги авлоднинг табаррук инсонга эҳтироми нишонасидир. Юртимиз киноижодкорлари томонидан яратилган «Ибрат» бадиий фильми эса ўз ҳаётини илм-фан, маданият ва маърифат тараққиётига бағишлаган бобомиз хотирасини абадийлаштириш борасидаги навбатдаги қадам бўлди.\nКеча Тўрақўрғонда «Ўзбеккино» Миллий агентлиги буюртмасига биноан «Киномания» студияси томонидан суратга олинган мазкур фильмининг тантанали тақдимоти ташкил этилди. Унинг иштирокчилари дастлаб мажмуадаги Исҳоқхон тўра Ибрат ҳайкали пойига гуллар қўйдилар. Шундан сўнг туман марказидаги «Ширинлик» маданият саройида янги фильм илк бор намойиш қилинди.\nТақдимот чоғида сўз олган «Ўзбеккино» Миллий агентлиги директори Фирдавс Абдуҳолиқов, агентлик директори ўринбосари Шуҳрат Ризаев, режиссёр Жаҳонгир Қосимов, актёр Матёқуб Матчоновлар фильмни суратга олиш жараёни, ижодкорларнинг Ибрат домланинг чинакам маърифатпарвар ва улуғ устоз бўлганлигини очиб бериш йўлидаги саъй-ҳаракатлари хусусида гапирдилар.\nАйтиш лозимки, янги фильм унинг илк томошабинлари, жумладан, Исҳоқхон тўра Ибратнинг авлодлари томонидан зўр қувонч билан кутиб олинди.\n— Фильмни кўрган томошабин бобомизнинг ўз замондошлари ҳаётига юксак маданият, маърифатни олиб кириш учун жонини-да аямаган фидойи инсон бўлганлигини дарров сезиб олади,-дейди Ибратнинг чевараси Исмоилхўжа Сулаймонов. — У киши бошлаган маърифатпарварлик ишлари, миллат маънавиятини юксалтириш орзулари бугунги авлод ҳаётида рўёбини топаётгани барчамизни қувонтиради. Тарихий фильмни маромига етказиб суратга олган киноижодкорларга Исҳоқхон Ибрат авлодлари, бутун тўрақўрғонликлар номидан миннатдорчилик билдираман.\n«Ибрат» бадиий фильми тақдимотида Наманган вилояти ҳокими Ш. Абдураззоқов иштирок этди.


21:29 / 28.03.2017\nЖЧ–2018 турнирига саралаш босқичи А гуруҳи 7-турида Қатарга қарши кечган ва 1:0 ҳисобидаги ғалаба билан якунланган учрашувдан кейин ўтказилган матбуот анжуманида Ўзбекистон терма жамоаси бош мураббийи Самвел Бабаян ўз фикрларини билдириб ўтди.\n«Муҳим учрашув ўтказдик. Ғалаба биз учун керак эди ва биз бунга эришдик. Қимматли 3 очкога эга бўлдик. Бизни қўллаб-қувватлаган мухлисларга ташаккур айтмоқчиман. Ўйиндан олдин рақибнинг ўйинини инобатга олган ҳолда стандарт вазиятларга тайёрлангандик.\nАввал ҳам айтиб ўтганимдек, ғалаба ва мағлубият бир-бирига яқин юради. Ғалаба қозондик, аммо таркибда муаммолар бор. Менинг Ўзбекистон клубларига эътирозим бор: «Пахтакор», «Бунёдкор». «Пахтакор»нинг бир йўла 3 футболчиси жароҳат олганди: Сергеев, Андреев, Лобанов. Клублар билан жиддий иш олиб боришимиз зарур.\nҲисобни очгандан кейин уни ушлаб туришга ҳаракат қилдик. Чунки Қатар терма жамоаси қанотларда кучли ўйин кўрсатади. Мерзляков бирорта ҳам ўйин ўйнамаганди. Йиғинда у керакли кўрсатмаларни олди. Футболчиларимга эътирозим йўқ, улар майдонда бор кучини берди.\nГуруҳда осон ўйинлар йўқ. Навбатдаги ўйин Эронда бўлиб ўтади. У ерда фақат ғалаба учун майдонга тушамиз. Ҳатто дуранг ҳам бизни қониқтирмайди», – дея Самвел Бабаяннинг сўзларини келтирган ЎФФ расмий сайти.


14636 Ўқиш режими + -\nБир кекса отахон набираси билан тоғлар орасида яшар экан. Ҳар тонгни Аллоҳнинг каломи Қуръон қироати билан ўтказар экан. Набираси бобосига ўхшаш учун ҳар ишида унга тақлид қиларкан. Бир куни: «Бобо, мен ҳам Қуръонни сиз каби ўқишга ҳаракат қиламан, аммо ҳеч нарсани тушунмайман. Мусҳафни ёпишим биланоқ барча ўқиганларим эсимдан чиқиб кетади. Тушунмадим, унда Қуръон ўқишдан нима фойда?» – деб сўрабди бола.\nСандалга кўмир қалаб турган қария жавоб берди: «Кўмирнинг саватини олда, сой бўйига бориб, унда тўлдириб сув олиб кел».\nБола харчанд топшириқни бажаришга уринмасин, уйга қайтгунча саватдан сув оқиб тугарди. Буни кўрган бобо кулиб, тезроқ ҳаракат қилишини тайинлади. Бу сафар бола югуриб сув олиб келишга уринда, бироқ яна бунинг уддасидан чиқа олмади. Саватда сувни ташиб бўлмаслигини айтиб, болакай челакни қўлига олди.\nШунда бобо эътироз билдириб: «Менга челакдаги эмас, саватдаги сув керак. Сен фақатгина бор кучингни сарф қилмаяпсан», – деди.\nБолакай, барибир, натижа чиқмаслигини кўрсатиш учун саватдаги сув билан олдингидан ҳам тезроқ югурди. Лекин бобосини қошига етганда сават бўм-бўш эди. «Кўрдингизми бобо, барибир, фойдаси йўқ», – деди ҳолдан тойган бола.\n«Ростдан ҳам бефойда деб ўйлайсанми? Саватга бир қара-чи», – жавоб қилди қария. Боланинг қўлидаги қоп-қора сават ички ва ташқи тарафлари бир хилда тоза бўлганини кўрди.\n«Мана, болажоним, Қуръон ўқиганингда нима юз беради. Ҳеч нимани тушунмай, эслаб қолмаслигинг мумкин. Бироқ уни қироат қилаётганингда сенинг ички ҳамда ташқи дунёйингни ўзгартиради. Шу тарзда Аллоҳ ҳаётимизни изга солади».\n19:42 / 15.09.2020 1603\n04:21 / 20.12.2018 1093\n07:54 / 14.11.2017 2744


Kutubxona - Konstantin Paustovskiy. Yoz bilan hayrlashuv (hikoya) / Kiril\nSiz shu sahifadasiz: Konstantin Paustovskiy. Yoz bilan hayrlashuv (hikoya) / Kiril\nМуаллиф Константин Паустовский\nАсар номи Ёз билан ҳайрлашув (ҳикоя)\nТаржимон Ойгул Суюндиқова\nЁз билан ҳайрлашув (ҳикоя)\nНеча кундирки, тинмасдан совуқ ёмғир қуяди. Боғда намхуш шамол шовуллайди. Кундуз соат тўртларданоқ керосинли чироқларни ёқдик. Шунда беихтиёр ёз бутунлай тугаганлиги, ер тобора туманларга қоришиб бораётгани, атрофни изғирин, айни пайтда, ғалати қоронғулик босиб келаётганини илғаб қолдик.\nНоябр охири — қишлоқдаги энг ҳазин палла. Эски оромкурсига жойлашиб олган мушук кун бўйи ухлади, ёмғирнинг қоп — қора томчилари дераза ойналарига шитоб билан урилганда босинқирагандай учиб – учиб тушарди.\nЙўллар ҳўлланди. Дарё бўйлаб сарғиш тўнкалар қалқиб ўтар, сув текис оқарди. Қушлар бўғотлар остига яширинишди. Мана, ҳафта ўтди ҳамки, мени ҳеч ким йўқлаб келмади: на Митрий бобо, на Ваня Малявин, на ўрмончи. Ҳаммасидан ҳам кечки пайт ёқимли кечарди. Биз печга ўт ёқардик. Олов гурлаб, қизғиш нурлари ёғоч деворлар, Брлюлловнинг эски сувратида мавжланарди. Оромкурсига ўрнашиб олган мусаввир бизга тикилиб турарди: қўлида очиқ китоб, кўзлари ўйчан, шариллаб оқаётган ёмғир куйига қулоқ тутгандай.\nЧироқлар ёрқинлашиб, самовар қўшиғиини бошлади. У билан хонамиз тўлиб қолди. Ойналар намланди, қайин барглари ойнакларга тинимсиз урилади. Чой ичиб бўлгач, печка ёнига ўрнашиб, китоб ўқий бошладик. Бундай пайтларда Диккенснинг узундан — узоқ , қалбни титратувчи романлари, «Нива» ва «Ранг – тасвир» журналларини ўқиш мароқли эди. Фунтик – малларанг, митти, қийшиқ оёқли мушугимиз уйқусида тез – тез йиғларди. Ўрнимиздан туриб, уни иссиқ қалин мато билан ўраб қўярдик, у эса миннатдорчилик билдиргандай қўлларимизни ялаб, ҳўрсиниб, яна пинакка кетарди. Девор ортида қоронғулик ҳайқирар, ёмғир шовқин солар, шамол кучаярди. Шундай ҳавода кўз илғамас кенг ўрмонларда қолиб кетганларни ўйлаш қўрқинчли эди.\nБир куни тунда ғалати сезги билан уйғониб кетдим. Тушимда кар бўлиб қолган эмишман. Кўзларимни юмганнча узоқ тингладим. Билдимки, эшитаяпман. ташқарини ўхшаши йўқ сукунат қоплаб олган. Ўрнимдан туриб, дераза ёнига бордим – ойналар қорли ва жим – жит. Туманли осмонга қарасанг, бошинг айлангудек юксакликда — ёлғиз ой, уни сарғиш – тилла гардиш ўраб турарди. Биринчи қор қачон ерга тушдийкин? Девордаги соатга яқинлашдим. Шу қадар ёруғ эдики, ҳатто соат миллари тим қора бўлиб кўриниб турарди. Вақт тунги – икки.\nКўзим илинибди. Икки соат ичида ер юзи шу қадар ўзгарибдики, далалар, ўрмонлар ва боғлар қуюн ичида. Ойна ортидан боғдаги заранг дарахти бутоғида ўтирган катта кулранг қушни кўрдим. Шох чайқалди, шовуллаб қор тўкилди. Қуш аста қўзгалди — да, учиб кетди. Ойнакка урилган қор сочилиб – сочилиб кетарди. Атроф бирдан жимиб қолди.\nРувим уйғонди. У ойнадан ташқарига тикилиб турди — да, чуқур нафас олиб:\n— Биринчи қор ерга жуда ярашди. У иболи қиздай оқ либосига ўранибди. – деди.\nТонгда ҳаммаёқ биллурдек ярқирарди: музлаб қолган дарахтлар, тўкилган япроқлар, қор остида тарвақайлаб ётган дарахт томирлари. Чой ичаётганимизда Митрий бобо келди, бизни илк қор билан табриклади.\n— Ер қор суви – кумуш сув билан тозариб олди, — деди.\n— Митрий, бундай сўзларни қаердан оласан — а? — сўради Рувим.\n— Тўғримасми? – кулимсиради бобо. — Онам айтардики, бурунги замонларда қизлар кумуш кўзалардаги биринчи қор сувига юзларини чайишаркан. Шунинг учун ҳам уларни гўзаллик тарк этмас экан.\nҚишнинг биринчи куни. Уйга сиғмай кетдик — ўрмон кўллари томон йўл солдик. Бобо бизни ўрмон этагигача кузатиб борди. У ҳам кўлга боргиси келди — ю, лекин совуқдан «суякларининг зирқираши» бунга йўл қўймади. Сув тиниқ, тим қора. Юзада нимаики қалқиб турган бўлса, қиш пайти сув тагига чўкиб кетарди. Қирғоқларда музликлар ойнадай товланиб, қад керишди. Музлик шу қадар шаффоф эдики, яқиндан қарасанг, кўзинг тиниб, уни бирдан илғаб олиш қийин. Қирғоқбўйи сув юзасида чавақ балиқлар галасини кўрдим. Улар томонга майда – майда тошлар отдим. Тошлар музликларга бориб тегиб, жаранглаб кетди. Ёғочли тўғонларда балиқ тангалари ялтираб – ялтираб кетар, соллар ичкарилаб боради. Музликда уларнинг ортидан оқ излар қоларди. Шундагина музлик қатламлари пайдо бўлганини пайқадик. Қўлларимизни узатиб, музчалардан олишга уриндик. Улар қарсиллаб, бармоқларимизда қор ва бута мевасининг қоришиқ бўйи анқиди.\nЯқин — йироқ ялангликларда қушлар кўтарилди, қанотларини ғамғинлик билан силкиб қўйишди. Кўк жуда ёруғ ва оппоқ. Қуюқлашиб бораётган уфқ ранги қўрғошинга ғхшарди. Қорли булутлар аста – аста силкиниб келарди. ўрмон қоронғулашиб борар, атрофда — жим – житлик. Қалин қор ёғди. У кўлнинг қоп — қора сувларида эриб, юзларни чимчилар, ўрмонни кулранг тутун билан қопларди.\nҚиш бошланди. Аммо ғовак — ғовак қорни ёйиб, тозалаб ташланса, янги гуркираб турган ўрмон гулларига кўзингиз тушарди. Билардикки, читтаклар қишлаб қолишса, печимизда олов чирсиллаб турса, бундай қишнинг завқига ҳеч не етмайди! Шунда қиш кўзимизга ёз каби янада мафтункор кўриниб кетди.\n"http://www.kutubxona.com/wiki/index.php?title=Konstantin_Paustovskiy._Yoz_bilan_hayrlashuv_(hikoya)_/_Kiril&oldid=3667" dan olindi


Хом гапга пишиқ жавоб: “Мен ҳам” - Hidoyat.uz\nАсосий саҳифа Мақолалар Хом гапга пишиқ жавоб: “Мен ҳам”\nЧоп этилди Iyul 12, 2019 Хом гапга пишиқ жавоб: “Мен ҳам”da fikr bildirishni o'chirish\nНью-Йоркда Шоунинг бир пьесаси намойиш этилади. Шоу пьесада бош ролни ижро этган актрисага телеграмма юборади: “Ажойиб, қойилмақом!!!” Севиниб кетган актриса унга камтарона жавоб йўллайди: “Ошириб юбордингиз, жаноб!”. Одатдагидек Шоунинг қитмирлиги тутади: “Мен пьесани назарда тутгандим”. Актрисанинг жавоби эса бундан ҳам ошиб тушади: “Мен ҳам!”\nБалоғатга етган йигит-қизлар одоби


Талкога оид аудит натижалари очиқланмаётир\n24 май 2022, Тошкент вақти: 05:03\nХалқаро валюта жамғармаси Тожикистон томони Талко алюминий ишлаб чиқариш заводи молиявий фаолиятига доир аудит натижаларини эълон қилмаётганидан ташвиш билдирмоқда.\nХалқаро валюта жамғармасининг Тожикистондаги ваколатхонаси расмийси Люк Моерснинг билдиришича, 2009 йил бошида ХВЖ билан Тожикистон ҳукумати ўртасида имзоланган келишувга мувофиқ, Талко молиявий фаолияти уч ой давомида халқаро экспертизадан ўтказилиб, натижалари 2009 йил сўнгида расман эълон қилиниши лозим эди.\n- Бироқ, Тожикистон ҳукуматига бир неча бор мурожаат қилганимизга қарамай, бу йирик ширкат молиявий фаолиятига оид халқаро аудит натижалари ҳанузгача эълон қилинмай қолмоқда, дея маълум қилди Люк Моерс жаноблари.\nХалқаро валюта жамғармаси расмийси фикрича, тожикистонликлар Талко экспертизаси натижаларидан хабардор бўлишга ҳақли.\nЖаноб Моерснинг айтишича, Талкони экспертиза қилган халқаро ширкат икки ёқлама шартнома асосида натижаларни фақат Тожикистон ҳукуматига тақдим этиш мажбуриятини олган.\nШу ўринда эслатиб ўтсак, Тожикистондаги икки йирик ширкат - Талко ва “Барқи тожик” молиявий фаолиятини халқаро экспертизадан ўтказиш таклифи ўтган йили Халқаро валюта жамғармаси томонидан ўртага ташланган эди.\nБунга эса 2007 йилда Тожикистонда мамлакат Миллий банки ташаббуси билан Халқаро валюта жамғармасидан ёлғон маълумотлар асосида 47 миллион АҚШ доллари миқдорида қарз олгани фош этилгани ҳамда давлат ширкатлари молиявий фаолиятининг шаффофлигига шубҳалар пайдо бўла бошлагани сабаб бўлганди.\nАснода Тожикистон ҳукумат расмийлари ҳам, Талко масъуллари ҳам Халқаро валюта жамғармаси баёнотига муносабат билдирмаётир.\nЖумладан, бугун мавзу юзасидан биз билан суҳбатлашган Талко расмийси Саёҳат Қодирова аудит натижалари бўйича жавоб беришдан тийилишини ва шу яқин кунларда бу борада ўз ширкати баёнот эълон қилинишини билдирди.\nТожикистонлик мустақил таҳлилчилар эса Такло молиявий фаолиятининг халқаро экспертиза натижалари эълон қилинмагани борасида турлича фикрдалар.\nМустақил таҳлилчи, иқтисодчи Давлат Усмон фикрича, бунга глобал иқтисодий бўҳрон сабаб бўлган бўлиши мумкин.\n- Бу ширкат нафақат Тожикистон, балки минтақадаги энг йирик ширкатлардан бири саналади. У ўзининг узоқ йиллик фаолиятида бундай экспертизани илк бор ўтказмоқда. Иккинчи томондан, юзага келган глобал иқтисодий бўҳрон ҳам бу ширкат масъулларини гангитиб қўйди. Менимча, мана шу сабабли халқаро аудит натижасининг эълон қилиниши кечиктирилаётган бўлса керак, дейди Давлат Усмон.\nАммо мустақил таҳлилчи Парвиз Муллажонов бу фикрларга умуман қўшилмаслигини айтади.\n- Талко молиявий фаолиятини халқаро аудит қилишдан мақсад унинг молиявий фаолияти шаффофлигини аниқлашдан иборат эди. Биринчидан, Талко фаолияти аввал бошидан шаффоф бўлмаган ва бу ҳеч кимга сир эмас. Шунинг учун аудит ҳам ёпиқ тарзда ўтказилди. Одатда, бундай аудит натижалари жамоатчиликдан сир сақланади. Иккинчидан, Талко фаолиятининг шаффофлиги фақат Тожикистонгагина боғлиқ эмас. Талко учун хом ашё асосан Лондондан олиб келинади ва ишлаб чиқарилган алюминийнинг аксарият қисми ҳам Буюк Британия бозорларида сотилади. Яъни бу ерда “толлинг” схемасида иш юритилади, демоқчиман. Талко фаолиятидан камидан учта ширкат манфаатдор, турли манфаатлар мавжуд. Шунинг учун унинг молиявий фаолиятини ўрганиш имконсиздир, дейди мустақил таҳлилчи Парвиз Муллажанов.\nБошқа бир таҳлилчи Нўмонжон Фахриддинов бу фикрларни қисман қувватлар экан, “Талко алюминий ишлаб чиқариш корхонаси президентнинг хусусий корхонаси бўлиб ҳисобланади, шу боис унга тегишли маълумотлар махфийдир”, дея мулоҳаза билдиради.\n- Тожикистон алюминий заводи, ҳозирги Талко ширкати бу президентнинг хусусийлаштирилган корхонаси. Бу миллиардлаб долларлар эътиборга олинган ҳолда амалга ошириладиган ишлар. Бу борада ҳеч бир хорижий ва маҳаллий ташкилот аниқ маълумот ола олмайди, дер экан мустақил таҳлилчи халқаро аудит қоғоздагина ўтказилган бўлиши мумкинлигини тахмин қилади.\nЭслатиб ўтамиз, Марказий Осиёдаги алюминий ишлаб чиқарувчи ягона йирик корхона ҳисобланмиш Талко заводи маҳсулот ишлаб чиқариш бўйича дунёда учинчи ўринда туради.